ΑΠΟΤΕΛΕΣΜΑΤΑ 3ου ΜΑΘΗΤΙΚΟΥ ΔΙΑΓΩΝΙΣΜΟΥ\nΓράφτηκε από τον/την Σύλλογος Δομήνικος Θεοτοκόπουλος on 29 Απριλίου 2014 . Posted in Δελτία Τύπου\nΑΠΟΤΕΛΕΣΜΑΤΑ 3ΟΥ ΔΙΑΓΩΝΙΣΜΟΥ ΔΗΜΟΣΙΟΓΡΑΦΙΚΩΝ ΔΕΞΙΟΤΗΤΩΝ ‘ΛΕΥΤΕΡΗΣ ΔΑΣΚΑΛΑΚΗΣ’. ΣΧΟΛΙΚΟ ΕΤΟΣ 2013-2014.\nΠοιότητας περιεχομένου και συνέπειας στην έκδοση στην εφημερίδα « Πεφταστέρι» της Ε΄τάξης, του Δημοτικού σχολείου Άνω Βιάννου.\n- Στη Μαριανίτα Χρηστάκη, την Εύη Κλάδου και την Λουίζα Αποστολάκη μαθήτριες της Ε΄τάξης του 47ου Δημοτικού σχολείου Ηρακλείου, για το ρεπορτάζ τους με θέμα τα τροχαία ατυχήματα.\n- Στην Εύα Γεωργίου, μαθήτρια του Στ2 του 20ου Δημοτικού σχολείου Ηρακλείου, για το ρεπορτάζ της με θέμα τη μνήμη του Νέλσον Μαντέλα.\nΔ. ΚΑΤΗΓΟΡΙΑ ΜΑΘΗΤΙΚΟΥ ΦΩΤΟΡΕΠΟΡΤΑΖ:\n- Στο Δημοτικό Σχολείο Αγιών Παρασκιών, για την πολυπολιτισμική φωτογραφική σύνθεση «HowAboutYou?».\nΗ κριτική επιτροπή του διαγωνισμού που αξιολόγησε και βράβευσε τις συμμετοχές των δημοτικών σχολείων, αποτελείται από τους:\nΗ εκδήλωση απονομής των διακρίσεων για τους μαθητές των δημοτικών σχολείων, του 3ου Διαγωνισμού Δημοσιογραφικών Δεξιοτήτων, θα πραγματοποιηθεί την Πέμπτη 8 Μαΐου 2014, στις 6.30 μ.μ. στην αίθουσα «Ανδρόγεω» του Δήμου Ηρακλείου.\n(ΣΥΛΛΟΓΟΣ «ΛΕΥΤΕΡΗΣ ΔΑΣΚΑΛΑΚΗΣ»-Ε.Σ.Η.ΕΠ.Η.Ν.-ΣΥΛΛΟΓΟΣ «ΔΟΜΗΝΙΚΟΣ ΘΕΟΤΟΚΟΠΟΥΛΟΣ»)\nΓράφτηκε από τον/την Σύλλογος Δομήνικος Θεοτοκόπουλος on 22 Απριλίου 2014 . Posted in Δελτία Τύπου\nΚεντρικός ομιλητής στην εκδήλωση θα είναι ο διακεκριμένος Καθηγητής Δρ. Δρ. Δρ. κ. Βασίλειος Ε. Φθενάκης με θέμα: «Ο ρόλος των γονέων και των εκπαιδευτικών στη βελτίωση και προαγωγή της ψυχικής ανθεκτικότητας των παιδιών». Στη διάλεξη θα δοθούν απαντήσεις σε κάθε εμπλεκόμενο ενήλικα, είτε γονιό, είτε εκπαιδευτικό, σχετικά με τη διαδικασία της διαπαιδαγώγησης και αναφορικά με τις στάσεις του σε θέματα που σχετίζονται με την προσωπική ανάπτυξη των παιδιών. Το θέμα είναιπερισσότερο επίκαιρο από ποτέ και η σημασία του προφανής.\nΔΕΛΤΙΟ ΤΥΠΟΥ ΓΙΑ ΤΙΣ ΠΑΡΑΙΤΗΣΕΙΣ\nΓράφτηκε από τον/την Σύλλογος Δομήνικος Θεοτοκόπουλος on 10 Απριλίου 2014 . Posted in Δελτία Τύπου\nΘέμα: «Για τις παραιτήσεις των διευθυντών-μελών του Συλλόγου μας.»\nΣτη συνεδρίαση του ΑΠΥΣΠΕ και του ΑΠΥΣΔΕ Κρήτης την Πέμπτη 10 Απριλίου έγιναν δεκτές οι παραιτήσεις των διευθυντών συναδέλφων, που είχαν υποβάλλει την υπηρεσιακή τους παραίτηση για τη μη εφαρμογή της Αυτό-αξιολόγησης-χειραγώγησης.\nΣυγκεκριμένα, τα ονόματα των συναδέλφων, που έγιναν δεκτές οι παραιτήσεις τους, με αλφαβητική σειρά είναι τα εξής:\nΑμανάκης Νίκος (36ο Δημ. Σχ. Ηρακλείου)\nΑποστολάκης Δημήτρης (50ο Δημ. Σχ. Ηρακλείου)\nΔαγκούλη Βασιλική-Ανθούλα (Ειδικό Δημ. Σχ. Αρκαλοχωρίου)\nΚαψαλάκης Ζαχαρίας (ΕΕΕΕΚ Τυμπακίου)\nΜελισσουργάκης Μανώλης (10ο Δημ. Σχ. Ηρακλείου)\nΠαπαδάκη Κατερίνα (18ο Νηπιαγωγείο Ηρακλείου)\nΣαϊτάκης Γιάννης ( 17ο Δημ. Σχ. Ηρακλείου)\nΤερζάκης Γιώργος (4ο Δημ. Σχ. Ηρακλείου)\nΤο Δ.Σ. του Συλλόγου Εκπαιδευτικών Π.Ε. «Δ. Θεοτοκόπουλος» καλεί όλες τις συναδέλφισσες και τους συναδέλφους που βρίσκονται στον αξιολογικό πίνακα επιλογής των υποψήφιων διευθυντών, όταν κληθούν, να μη δεχτούν σε καμία περίπτωση να αναλάβουν τη θέση των παραιτηθέντων διευθυντών, οι οποίοι παραιτήθηκαν αρνούμενοι τη συμμετοχή τους στην αυτό-αξιολόγηση των σχολικών μονάδων και την ατομική αξιολόγηση των εκπαιδευτικών.\nΟ δρόμος της αντίστασης για τη μη εφαρμογή της αυτό-αξιολόγησης και ατομικής αξιολόγησης θα είναι μακρύς και δύσκολος. Οφείλουμε να παλέψουμε ενωτικά και συλλογικά για να κρατήσουμε όρθιο το δημοκρατικό και παιδαγωγικό κλίμα στα σχολεία. Δεν πρέπει να επιτρέψουμε τον ανταγωνισμό και τον ατομικό κανιβαλισμό που θα επιφέρει ενδεχόμενη εφαρμογή της Αξιολόγησης.\nΣΧΕΔΙΟ ΔΡΑΣΗΣ ΓΙΑ ΤΟΥΣ ΣΥΛΛΟΓΟΥΣ ΔΙΔΑΣΚΟΝΤΩΝ-ΔΙΕΥΘΥΝΤΩΝ\nΓράφτηκε από τον/την Σύλλογος Δομήνικος Θεοτοκόπουλος on 03 Απριλίου 2014 . Posted in Δελτία Τύπου\nΣήμερα …………….. …./ 04/ 2014, και μετά από πρόσκληση του Διευθυντή του Σχολείου συνήλθε ο Σύλλογος Διδασκόντων του ……. Δημοτικού Σχολείου / Νηπιαγωγείου …………………………….., σε έκτακτη συνεδρίαση με θέμα: «Εφαρμογήτου θεσμού της Αξιολόγησης του Εκπαιδευτικού Έργου της σχολικής μονάδας κατά το σχολικό έτος 2013-2014 – Διαδικασίες», σύμφωνα με την με αριθ. Πρωτ.: 190089/Γ1, 10. 12. 2013, εγκύκλιο της Διεύθυνσης Σπουδών Π.Ε. & Δ.Ε. του Υπουργείου Παιδείας και Θρησκευμάτων, και την υπ’ αριθ. 44375/Γ1/24-3-2014 εγκύκλιο του Υπουργείου Παιδείας.\nΜΠΛΟΚΑΡΙΣΜΑ ΕΠΙΜΟΡΦΩΤΙΚΩΝ ΣΕΜΙΝΑΡΙΩΝ\nΓράφτηκε από τον/την Σύλλογος Δομήνικος Θεοτοκόπουλος on 13 Μαρτίου 2014 . Posted in Δελτία Τύπου\nΟ Σύλλογος Εκπαιδευτικών Π.Ε. «Δ. Θεοτοκόπουλος» θα συμμετέχει με αντιπροσωπεία από το Διοικητικό Συμβούλιο στη συγκέντρωση διαμαρτυρίας που οργανώνει η ΔΟΕ και η ΟΛΜΕ το Σάββατο 15 Μαρτίου 2014 και ώρα 14:30 μ.μ. στο Υπουργείο Παιδείας.\nΣκοπός της πανελλαδικής συγκέντρωσης είναι το μπλοκάρισμα των επιμορφωτικών σεμιναρίων στα στελέχη εκπαίδευσης –Περιφερειακοί Διευθυντές, Προϊστάμενοι Επιστημονικής Καθοδήγησης, Διευθυντές Εκπαίδευσης – για την ατομική Αξιολόγηση των εκπαιδευτικών.\nΜια αυταρχική Αξιολόγηση που θα αποτελέσει μοχλό απολύσεων, θα οδηγήσει στην κατηγοριοποίηση των σχολικών μονάδων, στην υποβάθμιση της μόρφωσης των μαθητών και θα επιβάλλει τον ανταγωνισμό, το φόβο και την τρομοκράτηση ανάμεσα στους συναδέλφους.\nΉρθε η ώρα και για τα στελέχη της εκπαίδευσης να αντιληφθούν το μέγεθος της ευθύνης που έχουν για το μέλλον της δημόσιας εκπαίδευσης και λειτουργώντας ως αυτό που πρώτιστα είναι, εκπαιδευτικοί, να συνταχθούν με την Ομοσπονδία στην οποία ανήκουν και να είναι μαζί μας έξω από το Υπουργείο κι όχι απέναντί μας μέσα, στην «επιμόρφωση» της χειραγώγησης και της διάλυσης της δημόσιας εκπαίδευσης.\nΚΑΛΕΣΜΑ ΣΕ ΠΑΓΚΡΗΤΙΑ ΣΥΝΑΝΤΗΣΗ\nΓράφτηκε από τον/την Σύλλογος Δομήνικος Θεοτοκόπουλος on 06 Μαρτίου 2014 . Posted in Δελτία Τύπου\nΚάλεσμα σε Παγκρήτια συγκέντρωση διαμαρτυρίας κατά των απολύσεων και της διαθεσιμότητας.\nΟ Σύλλογος Εκπαιδευτικών Π.Ε. «Δ. Θεοτοκόπουλος» συμμετέχει στην αυριανή Παγκρήτια συγκέντρωση διαμαρτυρίας κατά των απολύσεων και της διαθεσιμότητας, η οποία συνδιοργανώνεται από την ΕΛΜΕ Ηρακλείου, συλλόγους εργαζομένων της Υγείας και τους Ο.Τ.Α.\nΗ συγκέντρωση διαμαρτυρίας θα πραγματοποιηθεί την Παρασκευή 7 Μαρτίου 2014 και ώρα 14:00 μ.μ. στην πλατεία Ελευθερίας.\nΗ κυβέρνηση υλοποιώντας την πολιτική της τρόικας έχει σχεδιάσει τις πρώτες απολύσεις μονίμων δημοσίων υπαλλήλων. Δεν θα πρέπει να επιτρέψουμε αυτή την εξέλιξη.\nΔΙΑΓΩΝΙΣΜΟΣ "ΛΕΥΤΕΡΗΣ ΔΑΣΚΑΛΑΚΗΣ"\nΓράφτηκε από τον/την Σύλλογος Δομήνικος Θεοτοκόπουλος on 05 Μαρτίου 2014 . Posted in Δελτία Τύπου\nΔΕΛΤΙΟ ΤΥΠΟΥ 3ου ΔΙΑΓΩΝΙΣΜΟΥ ΔΗΜΟΣΙΟΓΡΑΦΙΚΩΝ ΔΕΞΙΟΤΗΤΩΝ\nO Σύλλογος Νεανικής Δημοσιογραφίας «Λευτέρης Δασκαλάκης» με την Ένωση Συντακτών Ημερησίων Εφημερίδων Πελ/σου – Ηπείρου – Νήσων, το Σύλλογο Εκπαιδευτικών «Δομήνικος Θεοτοκόπουλος» και την Ε.Λ.Μ.Ε. Ηρακλείου, υπενθυμίζει τη λήξη της προθεσμίας υποβολής συμμετοχών στον 3ο Διαγωνισμό Δημοσιογραφικών Δεξιοτήτων (2013-2014) για μαθητές Δημοτικών, Γυμνασίων και Λυκείων. Η τελική ημερομηνία αποστολής είναι η Παρασκευή 14 Μαρτίου 2014.\nΓ) 26ο Δημοτικό Σχολείο Ηρακλείου Γ.Μαράντη 3 Τ.Κ. 71303, Ηράκλειο.\nΔ) Ηλεκτρονική διεύθυνση:diagonismos@lefterisdaskalakis.gr\nΣτο διαγωνισμό θα υπάρχουν τέσσερις κατηγορίες. Η πρώτη κατηγορία αφορά στα έντυπα των σχολείων και οι τρεις επόμενες, στις εργασίες ενός μαθητή ή μιας ομάδας.\nΑ) Η πρώτη κατηγορία, αυτή του σχολικού εντύπου αφορά στις εφημερίδες και τα περιοδικά τάξεων ή σχολείων που έχουν εκδοθεί κατά την τρέχουσα σχολική χρονιά 2013- 2014. Στην κατηγορία αυτή περιλαμβάνονται και οι ηλεκτρονικές εφημερίδες και περιοδικά.\nΓ) Κατηγορία μαθητικής συνέντευξης. Συνέντευξη είναι η συζήτηση που έχει ένας δημοσιογράφος με ένα πρόσωπο ή πρόσωπα που για διάφορους λόγους έχουν προκαλέσει το ενδιαφέρον του κοινού (πολιτικό, αθλητή, ηθοποιό, συγγραφέα , επιστήμονα κλπ). Στόχος της συνέντευξης, του ρεπορτάζ, αλλά και γενικά της δημοσιογραφίας είναι να αποκαλυφθεί η αλήθεια. Η συνέντευξη μπορεί να είναι πραγματική ή φανταστική, αρκεί να ακολουθούνται οι κανόνες του διαλόγου και η αποτύπωση με τη μορφή ερώτησης -απάντησης.\nΗ συνέντευξη έχει κάποια προετοιμασία, πριν συναντήσεις τον συνεντευξιαζόμενο. Είναι απαραίτητο να βρεις και να μελετήσεις όσο τον δυνατόν περισσότερα στοιχεία για τον άνθρωπο που θα έχεις απέναντί σου. Για το ποιος είναι, τι επαγγελματικές δραστηριότητες έχει, τι κάνει αυτή τη στιγμή, ποια είναι η οικογενειακή του κατάσταση, ποια τα ενδιαφέροντά του, ποιες δηλώσεις έχει κάνει στο παρελθόν, και φυσικά να έχεις εντοπίσει για ποιο λόγο την κάνεις την συνέντευξη. Όσο πιο καλά είσαι πληροφορημένος για τον άνθρωπο με τον οποίο κάνεις την συνέντευξη, τόσο περισσότερη εμπιστοσύνη θα σου δείξει και θα καταφέρεις να τον ελευθερώσεις για να σου μιλήσει με άνεση.\nΗ συνέντευξη είναι τέχνη όχι μόνο όταν την κάνει κάποιος, αλλά και όταν την γράφει. Εκεί ο κάθε μικρός δημοσιογράφος βάζει την δική του μαεστρία ώστε να κάνει το κείμενο πιο ευχάριστο και ουσιώδες για τον αναγνώστη.\nΔ) Κατηγορία Φωτορεπορτάζ: Αφορά σε ένα συγκεκριμένο είδος ρεπορτάζ το οποίο δημιουργείται από εικόνες με σκοπό την εξιστόρηση ενός γεγονότος. Συνήθως αφορά σε φωτογραφικό υλικό και σε μερικές περιπτώσεις σε βίντεο. Ο φωτορεπόρτερ θα πρέπει ανά πάσα στιγμή να είναι έτοιμος για φωτογράφηση, και αυτό σημαίνει ότι πρέπει να έχει πάντα μαζί του τη φωτογραφική μηχανή. Σημαντικά γεγονότα που επηρεάζουν τον κόσμο μπορεί να συμβούν παντού και πάντα.\nΟι εκδηλώσεις απονομών των διακρίσεων θα πραγματοποιηθούν στις 7 Μαΐου για τα Δημοτικά σχολεία και στις 8 Μαΐου για τα Γυμνάσια και τα Λύκεια.\nΗράκλειο, 5 Μαρτίου 2014\nΨΗΦΙΣΜΑ ΓΙΑ ΤΟ ΚΛΕΙΣΙΜΟ ΤΟΥ ΕΟΠΥΥ\nΓράφτηκε από τον/την Σύλλογος Δομήνικος Θεοτοκόπουλος on 17 Φεβρουαρίου 2014 . Posted in Δελτία Τύπου\nΝα ακυρώσουμε το κλείσιμο των πολυϊατρείων του ΕΟΠΥΥ (Πρώην ΙΚΑ). Ούτε στιγμή να μην επιτρέψουμε να μείνουν κλειστά. Η κυβέρνηση λέει ότι θα είναι προσωρινό το κλείσιμο, αλλά καμιά αρρώστια δεν περιμένει προσωρινά, πότε να ξεκινήσουν την λειτουργία τους τα πολυϊατρεία.\nΑπαιτούμε τώρα να συνεχίσουν τη λειτουργία τους τα πολυϊατρεία του ΕΟΠΥΥ.\n· Να καταργηθούν τα πλαφόν στη συνταγογράφηση γιατί σε τελευταία ανάλυση εμείς πληρώνουμε τη «νύφη».\nΓράφτηκε από τον/την Σύλλογος Δομήνικος Θεοτοκόπουλος on 04 Φεβρουαρίου 2014 . Posted in Δελτία Τύπου\nΚάλεσμα σε κινητοποίηση για την αποτροπή της τοξικής βόμβας στη Μεσόγειο\nΟ Σύλλογος Εκπαιδευτικών Πρωτοβάθμιας Εκπαίδευσης «Δομήνικος Θεοτοκόπουλος» συμμετέχοντας στη δράση του Εργατικού Κέντρου Ηρακλείου ενάντια στην εξουδετέρωση του χημικού οπλοστασίου της Συρίας σε διεθνή ύδατα στη θαλάσσια περιοχή δυτικά της Κρήτης, καλεί τους εκπαιδευτικούς, τους γονείς και τους μαθητές των σχολείων μας να συμμετέχουν στην κινητοποίηση - αντίδραση στην Πλατεία Ελευθερίας την Πέμπτη 6 Φεβρουαρίου 2014 και ώρα 19:00.\nΑφού καμία άλλη χώρα δεν δέχτηκε να γίνει η καταστροφή των χημικών της Συρίας στο έδαφός της, επιλέχθηκε η μέθοδος της υδρόλυσης ανοιχτά της Κρήτης, επιχείρηση ιδιαίτερα επικίνδυνη για τη Δημόσια Υγεία και το Περιβάλλον. Τα συγκεκριμένα χημικά όπλα αποτελούν μείγματα επικίνδυνων και τοξικών ουσιών, που απειλούν με πλήρη νέκρωση του θαλάσσιου περιβάλλοντος, με καταστροφή του οικοσυστήματος και των ζώντων οργανισμών.\nΟι επιστήμονες του Δημόκριτου και του Πολυτεχνείου Κρήτης κάνουν λόγω για μία εξαιρετικά επικίνδυνη με απρόβλεπτες συνέπειες πράξη που απειλεί τη δημόσια υγεία, το περιβάλλον και την οικονομία της χώρας, αλλά και την ευρύτερη περιοχή του κλειστού θαλάσσιου περιβάλλοντος της Μεσογείου, ένα από τα πιο σημαντικά θαλάσσια οικοσυστήματα του πλανήτη μας.\nΟ Σύλλογος Εκπαιδευτικών εκφράζει τη βαθιά του ανησυχία για τη περιβαλλοντική απειλή ολόκληρης της Ανατολικής Μεσογείου, αλλά και για τις σοβαρές επιπτώσεις που θα έχει η τοξική ρύπανση στην υγείατων πολιτών όλης της Κρήτης.\nΣας καλούμε όλους να συμμετέχετε στην αντίδραση - κινητοποίηση την Πέμπτη 6 Φεβρουαρίου 2014 και ώρα 19:00, ώστε η Μεσόγειος να είναι η θάλασσα που να ενώνει τους λαούς και όχι να τους χωρίζει!!!\nΗ συμμετοχή είναι υπόθεση όλων μας.


Μπάλα και Kung Fu θα σπάσουν ταμεία τα Χριστούγεννα! - Γενικά & Αόριστα - Shopforum.gr\nΜπάλα και Kung Fu θα σπάσουν ταμεία τα Χριστούγεννα!\nΑπό Raiden™, Οκτωβρίου 21, 2008 in Γενικά & Αόριστα\nΔημοσιεύτηκε Οκτωβρίου 21, 2008\nΤα χρηματιστήρια καταρρέουν, οι τιμές έχουν πάει στα ύψη, αλλά ο τομέας των βιντεοπαιχνιδιών ανθεί. Ηδη, εν όψει των Χριστουγέννων, στις προθήκες των καταστημάτων έχουν τοποθετηθεί οι περιζήτητες κονσόλες και τα παιχνίδια της Microsoft, της Sony και της Nitendo. Ομως, παρά την άνθηση, οι υπεύθυνοι των εταιρειών έχουν λάβει σοβαρά υπόψη τους την οικονομική κρίση και μείωσαν τις τιμές των βιντεοπαιχνιδιών, ενώ παράλληλα ετοιμάζουν και προσφορές. Τα πακέτα προσφορών που προβλέπονται για την ευρωπαϊκή αγορά είναι:\n- Microsoft. Η αμερικανική εταιρεία ετοίμασε ήδη τα πρώτα της πακέτα. Το Xbox Arcade θα πωλείται μαζί με το Sega Superstar Tennis και η βερσιόν Xbox Pro με τα παιχνίδια Lego: Indiana Jones The Original Adventures και Kung Fu Panda ή με το Evolution Soccer 2009. Επίσης, θα κυκλοφορήσουν το Quantum of Solace - από τη νέα ταινία Τζέιμς Μποντ και το Lips Bundle.\n- Sony. Και η ιαπωνική εταιρεία έχει κάνει τα σχέδιά της για να κερδίσει όσο το δυνατόν μεγαλύτερο μέρος της χριστουγεννιάτικης αγοράς. Από τα τέλη Οκτωβρίου θα βγει το νέο μοντέλο PlayStation 3 με σκληρό δίσκο 80 gb, το οποίο θα πηγαίνει πακέτο με δέκα παιχνίδια, ανάμεσά τους το FIFA 09 ή το Guitar Hero. Αργότερα θα κυκλοφορήσει το πακέτο του νέου Singstar καθώς και τα πακέτα Resistance 2 και Motorstorm 2.\n- Nitendo: Η ιαπωνική εταιρεία θα εστιάσει στην αγορά που αφορά στις φορητές κονσόλες. Στόχος είναι να προωθηθεί το Nitendo Ds Lite, που θα περιλαμβάνει τα παιχνίδιa Brain Training ή Nitendodogs. Επίσης, προβλέπονται πακέτα με τo Tetris Ds και το παιχνίδι Big Brain Academy. Η Nitendo πάντως δεν πρόκειται να μειώσει τις τιμές ή να κάνει προσφορές του Nitendo Wii.


Σάββατο, 16 Ιανουαρίου 2021 15:22\nΗ αποκάλυψη-καταγγελία της Σοφίας Μπεκατώρου για σεξουαλική παρενόχληση και κακοποίηση από παράγοντα της ιστιοπλοΐας, το 1998, φαίνεται πως θα λειτουργήσει καταλυτικά στο να ανοίξουν στόματα.\nΗ ανάρτηση της Μπίκοφ στο Facebook:\n«Μια γυναίκα βρίσκει το θάρρος και δημόσια μιλά για τη σεξουαλική κακοποίηση που υπέστη χρόνια πριν κι αντί αυτό να αφυπνίσει, ταρακουνήσει, προβληματίσει κάθε έναν, ειδικά του χώρου του αθλήματός της, η ίδια δέχεται πλήθος μηνυμάτων που εμμέσως πλην σαφώς την κρίνουν γιατί της πήρε τόσα χρόνια, ότι τα ήθελε, ότι το κάνει για την δημοσιότητα.\nΕίστε όλοι τραγικοί... Οι γυναίκες δε, που σχολιάζετε στο ίδιο μήκος κύματος είστε εμετικές. Ξέρετε πόσο δύναμη χρειάζεται να αποδεχθείς αρχικά ότι είσαι θύμα βίας και να το πεις; Έχετε σκεφτεί πόσο δύσκολο είναι να πρέπει να χειριστείς και την βία αλλά και όλους όσους σε κρίνουν;\nΈχετε μπει σε αυτήν τη θέση? Όπου το θύμα, ζει με τον φόβο; όπου δεν τολμά να ζητήσει βοήθεια γιατί ξέρει πως θα είναι αβοήθητη; Η Σοφία Μπεκατώρου μια σπουδαία αθλήτρια και γυναίκα μέσα από αυτήν την εξομολόγηση της ξεκλείδωσε πολλά κουτάκια μνήμης.\nΠερίμενα σήμερα να υπάρχει υποστήριξη από τον χώρο. Δεν την είδα. Εγώ λοιπόν Σοφία, με αφορμή την δική σου ιστορία θα πω μια ακόμη... 28-30 χρόνια πριν, όταν ήμουν εν ενεργεία αθλήτρια της υδατοσφαίρισης εμφανίστηκε ένας τραυματισμός στον ώμο. Ήμασταν σε προετοιμασία με την εθνική ομάδα ο πόνος επέμενε, με έστειλαν στον γιατρό. Δεν ήμουν μόνη, ήταν ακόμη 1-2 συναθλήτριες με παρόμοια θέματα.\nΣτις 3-4 επισκέψεις στον "γιατρό" αυτό, στην εξέταση και στις ενέσεις ενζύμων που μου έκανε για να βγάζω την προπόνηση ΠΑΝΤΑ μου ζητούσε να κατεβάσω το μαγιό μου. Ο τραυματισμός μου ήταν στο δεξί ώμο. Την πρώτη φορά το έκανα, με αιφνιδίασε, δεν ήξερα γιατί το ζήτησε. Όταν βγήκα ρώτησα τις άλλες, μου είπαν ότι και σε αυτές κάτι ανάλογο είχε ζητήσει.\nΔε μίλησα σε κάποιον άλλον. Στην επόμενη επίσκεψη το ίδιο. Τον κοίταξα κατάματα και τον ρώτησα γιατί; Αφού τον ώμο μου θα δείτε… Μου απάντησε με υφάκι "γιατί, ντρέπεσαι;" Ήταν ο τοπ γιατρός, με έστειλε η ομάδα, φοβόμουν αν μιλούσα θα έχανα τη θέση μου στην ομάδα.. Πήγα ακόμη 2 φορές, αρνήθηκα να ξανακατεβάσω το μαγιό μου. Στη συνέχεια δεν ξαναπήγα ΠΟΤΕ, ανέλαβε το σωματείο μου και με έστειλε σε άλλους γιατρούς.\nΟ συγκεκριμένος δεν με άγγιξε στο στήθος, την έβρισκε όμως να μας βλέπει. Τότε φοβόμουν. Έπειτα απλά το διέγραψα από τη μνήμη μου. Με αφορμή τα λόγια σου Σοφία, σήμερα το ξέθαψα από τη μνήμη μου. Ήμουν μια αθλήτρια που ζούσα μόνη μου στην Αθήνα κ αγωνιζόμουν για το όνειρό μου.\nΆλλες εποχές τότε. Τώρα αν κάτι ανάλογο συνέβαινε στα παιδιά μου, θα γινόμουν αγρίμι. Με αφορμή τα λόγια σου Σοφία, θα τους μιλήσω ξανά για την βία, ειδικά για την σεξουαλική... Σ΄ ευχαριστώ λοιπόν και σου βγάζω το καπέλο».\nΕΜΦΥΛΗ ΒΙΑ ΑΘΛΗΤΙΣΜΟΣ ΠΟΛΟ ΤΡΙΑΘΛΟ


43χρονη γέννησε τρίδυμα στην Πάτρα | Δάκρυα χαράς και συγκίνησης στο μαιευτήριο! - The Mamagers.gr\nΗμέρα γιορτής η χθεσινή για τη νοσοκομειακή κοινότητα του «Αγίου Ανδρέα».\nΤη μητέρα την παρακολουθούσε ο κ. Κολλιάς σε όλη τη δύσκολη αυτή περίοδο. Μάλιστα η μητέρα είχε εισαχθεί στο νοσοκομείο από τις αρχές Μαΐου προκειμένου «να έχει τη δέουσα παρακολούθηση καθώς ανήκει στις κυήσεις υψηλού κινδύνου διότι ενέχει πολλούς κινδύνους υπέρτασης και άλλων παθολογικών καταστάσεων. Τα καταφέραμε κι έφτασε στην 34η εβδομάδα» μας περιγράφει ο κ. Κολλιάς.\nΌλο το προσωπικό της Μαιευτικής – Γυναικολογικής Κλινικής του νοσοκομείου όλο αυτό το διάστημα ζούσε σαν μία οικογένεια την αγωνία της εξέλιξης της κύησης.\n«Είναι η πρώτη τρίδυμη κύηση που έχουμε εδώ στην καινούργια μας κλινική» μας είπε η μαία και προϊσταμένη της Κλινικής Ιωάννα Καγκελάρη. «Αυτά τα περιστατικά είναι πολύπλοκα και χρειάζονται μία ομάδα επιστημόνων με γνώσεις για να αντιμετωπίζονται επαρκώς. Στην προκειμένη περίπτωση υπήρξε άριστη συνεργασία της ομάδας του κ. Κολλιά, της ομάδας του κ. Κουλούρα, των μαιών, του νοσηλευτικού προσωπικού και όλων των άλλων εμπλεκομένων ώστε να προετοιμαστεί σωστά η μητέρα αλλά και το μαιευτήριο διότι μιλάμε για τρία μωρά. Έπρεπε να οργανώσουμε την ανάνηψη και να προβλέψουμε τα κάθε τι που ήταν πιθανόν να προκύψει ως ανάγκη κατά τη διαδικασία της καισαρικής. Όλα πήγαν πολύ καλά. Η μητέρα και τα μωρά είναι πολύ καλά στην υγεία τους».\nΤης Μαρίνας Ριζογιάννη – pelop.gr\n43ΧΡΟΝΗ ΓΕΝΝΗΣΕ ΤΡΙΔΥΜΑΜΑΙΕΥΤΗΡΙΟΜΩΡΟΠΑΤΡΑΤΡΙΔΥΜΑ


exastal: Εκτός από golden κορίτσια(βλέπε Τζούλια), ο Γιώργος θα μας φέρει και χρυσά-σοφά γερούνδια!\nΕκτός από golden κορίτσια(βλέπε Τζούλια), ο Γιώργος θα μας φέρει και χρυσά-σοφά γερούνδια!\nΣοφέ Γερούνδιε, πες μας! Πως θα ξεπεράσει την κρίση η Ελλάδα\nΌλα τά χε η μαργιορή ο φερετζές της σοφίας της έλλειπε! Θα βγούμε γύρα στον πλανήτη να φέρουμε σοφούς γέρους να μας λύσουν τα προβλήματα! Δεν μας έφταναν οι σοφοί της Ελλάδας θα φάμε στη μάπα και τους σοφούς του πλανήτη. Ένα μεγάλο πλανετάριουμ θα γίνουμε. Η παγκοσμιοποίηση στην πράξη του πανελλήνιου σοσιαλισμού. Να δούμε το Βενιζέλο να έχει δυο γέρους και δυο σοφές γριές στο πλευρό του και ό,τι άλλο! Άραγε στις γρες συμπεριλαμβάνεται και ο Ψινάκης….. ;\nΣοκ στο πανελλήνιο με αυτούς τους χρυσόγερους! Τι θα λένε, πως θα το λένε και πως θα πληρώνονται; Από το Πασόκ σίγουρα δεν θα τα παίρνουν! Το Πασόκ υπάρχει μόνο για να τα παίρνει και μάλιστα σε πακέτα και παχυλούς λογαριασμούς με πολλά μηδενικά. Τα λίγα μηδενικά δεν τα θέλουν στο κόμμα της πράσινης ανάπτυξης! Τους προκαλούν αναγούλα τα λίγα μηδενικά.\nΆσε τα στελέχη που φασκέλωναν το Γιώργο όταν τους έλεγε για τους περίεργους χρυσόγερους που έχει στο μυαλό του! Εξυπακούεται ότι έλουσε κρύος ιδρώτας τους καρακλοκένταυρους με το «καπέλωμα». Αναρωτιούνται αν ο Γιώργος έχει αντιληφθεί τι θα πει «βαθύ κράτος». Θα φέρει άραγε και στις δημόσιες υπηρεσίες σοφόγερους ο Γιώργος; Και πως θα συνεννοούνται με τον Στίγκλιτς; Δηλαδή ο Στίγκλιτς δεν τα παίρνει; Θα τους δώσει και διερμηνευτές ο Γιώργος ή θα φροντίσουν γι’ αυτό οι σύντροφοι Παναγόπουλος και Μίχας; Μήπως στα υπερπολυτελή γραφεία της Ιπποκράτους έχουν φτάσει πληροφορίες για το γιουρούσι που ήδη ξεκίνησε, χωρίς καν να περιμένουν τα αποτελέσματα των εκλογών; Και είναι τόσο χαζά τα μέλη της «παιδικής χαράς» στο επιτελείο της προεδράρας του Πασόκ, που νομίζουν ότι οι εργατοπατέρες θα σεβαστούν τους σοφούς γέρους; Το καλύτερο που έχουν να κάμουν είναι να κατέβουν λίγους ορόφους, στα υπόγεια της Ιπποκράτους και θα αντιληφθούν αμέσως τι θα πει «βαθύ κράτος» και που έχουν γραμμένους τους άχρηστους σοφούς του Γιώργου. Που πάει να βγάλει τους "αγωνιστές" άχρηστους, σάμπως δεν ξέρουν από μάσα και γιουρούσι!\n- Εμείς σου δίνουμε τη νίκη Γιώργο!\n- Γιατί δηλαδή πρέπει να ρθουν από το εξωτερικό κάποιοι διεθνείς τρελόγεροι για να μας δείξουν πως γίνεται το φαγοπότι;\nYΓ.:Υπάρχει μια πανάρχαιη ινδική προσευχή που ζητά από το Θεό να στείλει στον κόσμο λεφτά:«ω πάμε πάμε ohmmmmmm»!!! Όσες περισσότερες φορές πεις «πάμε ομμμμμ», τόσα περισσότερα λεφτά θα σου στείλει!!! Λέτε ο Γιώργος να έχει ήδη ξεκινήσει την προσευχή;\nlabels ΓΑΠ, νταβατζήδες, ΠΑΣΟΚ, ψέματα\nΟκτωβρίου 03, 2009 5:35 μ.μ.\nΟκτωβρίου 03, 2009 6:12 μ.μ.\nΒασιλάκη τι λέτε εκεί στη Κρήτη θα την πάρετε μωρέ την 5η έδρα ή θα μείνετε με 4;\nΟκτωβρίου 03, 2009 6:19 μ.μ.\nΠΙΛΟΤΑΚΟ, ΠΑΡΕ ΕΣΥ ΠΡΩΤΑ ΤΗΝ ΠΡΩΤΙΑ ΣΤΙΣ ΕΚΛΟΓΕΣ, ΚΑΙ ΜΕΤΑ , ΤΟ ΣΥΖΗΤΑΜΕ!!!!!!!!!!!!\nΔείξτε συμπάθεια και οίκτο στους παραπλανηθέντες και τους ημιμαθείς, σαν τον Φτού-πέντε.\nΔεν τους βοηθάει το μυαλό τους, δεν τους βοηθάει η κρίση τους.\nΟκτωβρίου 04, 2009 8:25 π.μ.\nΕίπαμε ότι έχετε πλάκα αλλά\nόταν χάνεται ρε καραγκιόζηδες γίνεστε πολύ γελοίοι.\nΟκτωβρίου 04, 2009 10:14 π.μ.


w74 15/4 σ. 253-254\nΕίναι Σημείον ο Κόχουτεκ;\nΕιρήνη διά Νόμου\nΤι Υπάρχει Πέρα από τους Πλανήτες;\nΑπό Πού Προέρχονται οι Διάττοντες Αστέρες;\n● Από τα μέσα του Δεκεμβρίου οι κάτοικοι της γης γοητεύθηκαν από τη σπάνια εμφάνισι του κομήτου Κόχουτεκ. Για μερικούς είναι μια επίδειξις καταπληκτικής ουράνιας ομορφιάς. Άλλοι διαβλέπουν σ’ αυτόν μια εκπλήρωσι του εδαφίου Λουκάς 21:11, όπου ο Ιησούς προείπε «θέλουσιν είσθαι φόβητρα και σημεία μεγάλα από του ουρανού» στη συντέλεια του αιώνος. Ενθυμούνται τον Ιουδαίο ιστορικό Ιώσηπο που είπε ότι πριν από το τέλος του Ιουδαϊκού συστήματος στο 70 μ.Χ. «ένα άστρο στάθηκε πάνω από την πόλι [της Ιερουσαλήμ], που έμοιαζε πολύ με μεγάλο σπαθί, και ένας κομήτης που παρέμεινε ένα ολόκληρο έτος.» Είναι ο Κόχουτεκ σημείον για την εποχή μας;\nΕίναι αλήθεια ότι εκείνοι που θεωρούν όλους τους κομήτες ως «κακούς οιωνούς» μπορεί να φοβήθηκαν από τον Κόχουτεκ. Αλλά η αστρονομία κάνει πολλούς ανθρώπους να γνωρίσουν ότι αυτός ο κομήτης ούτε απειλεί τον πλανήτη μας ούτε και είναι πιο σπουδαίος από τον κομήτη του Χάλλεϋ, που επισκέπτεται την γειτονιά της γης κάθε 76 χρόνια.\nΤι θα λεχθή λοιπόν για τα λόγια του Ιησού για «φόβητρα και σημεία μεγάλα από του ουρανού»; Μήπως οι καλά πληροφορημένοι άνθρωποι φοβούνται από τα όσα βλέπουν τώρα στους ουρανούς; Ναι. Εκείνο που εμπνέει φόβον είναι το ενδεχόμενον πολέμου που υπονοείται από τους ανθρωποποιήτους δορυφόρους. Σχεδόν 50 τοις εκατό των δορυφόρων που εξαπολύονται εξυπηρετούν στρατιωτικούς σκοπούς.\nΤέτοια «φόβητρα» βλέπονται όχι μόνον στο «έξω διάστημα» αλλά και στους άμεσους «ουρανούς» της ατμοσφαίρας μας, όπου οι σύγχρονοι στρατιωτικοί εκτοξεύουν διηπειρωτικούς πυραύλους. Όταν είναι εξωπλισμένοι με πυρηνικούς κώνους μάχης, αυτοί οι πύραυλοι μπορούν να προκαλέσουν άμεσο θάνατο σε εκατομμύρια ανθρώπους. Αυτά τα πράγματα, με τον φόβο που δημιουργούν, εκπληρώνουν μέρος της προφητείας του Ιησού.\n● Αυτή η δεκαετηρίς έχει ακούσει πολλά για το «λυώσιμο» του πάγου του ψυχρού πολέμου, για χαλάρωσι και σύμφωνα που αποβλέπουν στην αναστολή του ανταγωνισμού των εξοπλισμών. Πόσο ισχυρή πραγματικά είναι η κίνησις για μια γνήσια ειρήνη;\nΤο Ινστιτούτο Στρατηγικών Μελετών του Λονδίνου σε μια πρόσφατη έκθεσί του μάς πληροφορεί ότι περισσότερα και όχι λιγώτερα όπλα κατασκευάζονται. Και στην Παγκόσμια Διάσκεψι για Παγκόσμια Ειρήνη διά Νόμου, ο ομιλητής Κ. Σ. Ράιν είπε ότι, ακόμη και με τα Ηνωμένα Έθνη, δεν έχομε ειρήνη. Για ποιο λόγο; Ο ίδιος απήντησε: «Δεν έχομε ειρήνη, φίλοι μου, διότι η μορφή και η διάρθρωσις δεν αντικαθιστούν την ουσία. Χωρίς τη θέλησι ν’ ακολουθήσωμε την οδόν της ειρήνης, όλοι οι θεσμοί του κόσμου είναι άχρηστοι.»\n«Παγκόσμια Ειρήνη διά Νόμου»—ναι, αλλά με τίνος νόμο και από ποια κυβέρνησι θα επιβληθή; Πολλά έθνη σήμερα έχουν υποχρεωτική στρατιωτική εκπαίδευσι. Κανένα δεν έχει υποχρεωτική ειρηνική εκπαίδευσι.\nΗ Αγία Γραφή, όμως, στον Ησαΐα 2:2-4 προλέγει ότι πολλοί άνθρωποι θα στραφούν στη θεία κυβέρνησι και ότι σ’ αυτούς ‘θα δοθή ο νόμος’ του Θεού. Το αποτέλεσμα μεταξύ αυτών είναι ότι «δεν θέλει σηκώσει μάχαιραν έθνος εναντίον έθνους, ουδέ θέλουσι μάθει πλέον τον πόλεμον.» Το μέσον επιβολής αυτού του νόμου σε όλη τη γη είναι η βασιλεία του Υιού του Θεού. Εκείνοι που ζητούν ειρήνη υποκριτικά και όχι μέσω του θείου νόμου προορίζονται να εξαφανισθούν απ’ αυτή τη βασιλεία στο προσεχές μέλλον.—1 Θεσσ. 5:3.\n● Οι αγροτικοί αναλυταί ολοένα προειδοποιούν για σοβαρές ελλείψεις τροφίμων σε παγκόσμια κλίμακα. Τι προοπτική υπάρχει για να διαφύγωμε την πείνα. Πολλοί παρηγορούνται με τις πρόσφατες καλές συγκομιδές σε μερικές μεγάλες χώρες. Αλλά μια καλή εποχή δεν είναι αρκετή. Στις Η.Π., τη μεγαλύτερη χώρα παραγωγής τροφίμων του κόσμου, δεν υπάρχουν πια αποθέματα σίτου. Ο καθηγητής της επιστήμης τροφών Τζωρτζ Μπόργκστρομ λέγει: «Οι άνθρωποι έχουν ακόμη την πεποίθησι ότι κάποιο μεγάλο τεχνολογικό τέχνασμα θα λύση το πρόβλημα.» Αλλά οι «πράσινες επαναστάσεις» «το θαυματουργικό ρύζι» και «το σιτάρι θαύμα» δεν έλυσαν το πρόβλημα.\nΜερικοί μπορεί να προσπαθούν ν’ αντιμετωπίσουν τα πράγματα ατομικά, αποταμιεύοντας τρόφιμα για μελλοντικές πιθανότητες πείνας. Πόση ασφάλεια παρέχει αυτό; Αν λείψη το ηλεκτρικό ρεύμα τι θα γίνουν τα κατεψυγμένα τρόφιμα; Και αν οι συνθήκες χειροτερέψουν αρκετά, εκείνοι που έχουν μεγάλα αποθέματα τροφίμων δεν θα γίνουν στόχοι των μανιασμένων από την πείνα ανθρώπων;\nΗ Αγία Γραφή προείπε ελλείψεις τροφίμων ως μέρος του σημείου των καιρών μας. (Ματθ. 24:3, 7, 21· Αποκάλ. 6:1-8) Επίσης, στην επερχόμενη ‘μεγάλη θλίψι’, οι εχθροί της βασιλείας του Θεού μπορεί να ζητήσουν να εξαναγκάσουν τους δούλους του να βρεθούν σε συνθήκες λιμοκτονίας. Η ασφάλεια των αληθινών Χριστιανών θα έγκειται, όχι σε αποταμιευμένα εφόδια, αλλά στη φροντίδα του Θεού. Αυτοί μπορούν να ενωθούν με τον προφήτη λέγοντας με εμπιστοσύνη: «Αν και η συκή δεν θέλη βλαστήσει, μηδέ θέλει είσθε καρπός εν τοις αμπέλοις· ο κόπος της ελαίας θέλη ματαιωθή, και οι αγροί δεν θέλωσι δώσει τροφήν . . .εγώ όμως θέλω ευφραίνεσθε εις τον Ιεχωβά, θέλω χαίρει εις τον Θεόν της σωτηρίας μου.»—Αββακ. 3:17, 18· Αποκάλ. 7:9, 10, 14


Μαργκάσα: «Είμαι λίγο δυσαρεστημένος, μίλησα με τον προπονητή» | Goal News Cy\nGOALΜαργκάσα: «Είμαι λίγο δυσαρεστημένος, μίλησα με τον προπονητή»\nΔεν έκρυψε την απογοήτευση του για το γεγονός ότι δεν συμπεριλήφθηκε στις επιλογές του Γιόχαν Βάλε για τα παιχνίδια της Εθνικής Κύπρου στο Πρωτάθλημα Εθνών ο Ρενάτο Μαργκάσα. Μιλώντας στον Super Sport FM ο μέσος της Ανόρθωσης τόνισε ότι θα είναι πάντα διαθέσιμος για την Εθνική Κύπρου, ενώ για την ομάδα της Αμμοχώστου έθεσε ψηλά τον πήχη.\nΓια την Εθνική και την κλήση πολλών νεαρών: «Ήταν απόφαση του προπονητή, να καλέσουν νέα παιδιά. Μίλησα μαζί του. Δεν μπορώ να κρύψω ότι είμαι λίγο δυσαρεστημένος, όμως του είπα ότι θα είμαι πάντα διαθέσιμος. Πιστεύω θα μπορούσα να βοηθήσω τα νέα παιδιά. Ξέρουν ότι θα είμαι πάντα διαθέσιμος».\nΓια την αγάπη που δείχνει για την Eθνική: «Ήταν η μεγαλύτερη τιμή στην καριέρα μου. Δεν θα κλείσω ποτέ την πόρτα. Μέχρι τα 40 μου χρόνια που θα προσπαθήσω να αγωνίζομαι, θα είμαι πάντα διαθέσιμος. Το ξέρει και ο προπονητής».\nΘα παίζεις μέχρι τα 40 σου χρόνια; «Θέληση έχω. Να με βοηθήσει και ο Θεός και θα τα καταφέρω. Πάντα προσπαθώ να δίνω τον καλύτερο μου εαυτό και προσέχω».\nΤι θα κάνει η Κύπρος με το Μαυροβούνιο; «Πάμε να κερδίσουμε. Με όποια ομάδα και αν παίζουμε αυτό θέλουμε. Τα νεαρά παιδιά πρέπει να αποδείξουν ότι αξίζουν. Θα είμαι δίπλα τους να τους στηρίξω. Μακάρι να κάνουμε μια καλή αρχή για να πάρουν αυτοπεποίθηση».\nΓια το ότι είχε θετική παρουσία στα δύο παιχνίδια που αγωνίστηκε: «Είχε να παίξω 90λεπτο από τον Δεκέμβρη. Ήμουν πολλούς μήνες εκτός και ήταν δύσκολο. Ξεκίνησα καλά και βοήθησα την ομάδα να κερδίσει που ήταν και ήταν πιο σημαντικό για μένα. Πάντα δίνω ότι έχω μέσα μου για την ομάδα».\nΓια τις δύο νίκες της Ανόρθωσης και τον αγώνα που ακολουθεί με την Ομόνοια: «Ήταν σημαντικό για μας, να ξεκινούσαμε καλά. Ήταν ιδανικό που κάναμε δύο νίκες. Ξέρουμε ότι έχουμε ένα δύσκολο παιχνίδι με την Ομόνοια. Θα έχουμε στη συνέχεια και τον Απόλλωνα και τα ευρωπαϊκά παιχνίδια. Είναι σημαντικό για μας να πάρουμε τη νίκη κόντρα στην Ομόνοια».\nΓια την ευρωπαϊκή πρόκληση και αν ξεχωρίζει κάποια εκ των Βασιλείας ή Όσιγεκ: «Μιλήσαμε στα αποδυτήρια για αυτές τις ομάδες, αλλά ο προπονητής μας έλεγε να μην σκεφτόμαστε τα ευρωπαϊκά. Πρέπει να επικεντρωθούμε στην Ομόνοια. Είναι καλές ομάδες και πρέπει να δω κάποια παιχνίδια τους για να έχω ξεκάθαρη άποψη. Πάντα το επόμενο παιχνίδι είναι το πιο σημαντικό. Θα πρέπει να δώσουμε τα πάντα για τη νίκη. Θα έχουμε από τα παιδιά στο προπονητικό τιμ την ενημέρωση για την ομάδα που θα αντιμετωπίσουμε. Η Όσιγεκ είναι καλή ομάδα, όπως μου είπε ο Σίλτνενφελντ, όμως η Βασιλεία είναι καλύτερη ομάδα».\nΓια το ότι η Ομόνοια θα έχει τον αγώνα με τον Ερυθρό Αστέρα στη συνέχεια: «Ο προπονητής της Ομόνοιας έδειξε ότι διαλέγει την ίδια ενδεκάδα, με εξαίρεση τον αγώνα με την Πάφο. Μαζί μας δεν νομίζω ότι θα το κάνει πολλές αλλαγές, αφού είναι ντέρμπι. Πρέπει να σκεφτεί το τι θα κάνει με το παιχνίδι στην Ευρώπη που είναι σημαντικό γιατί η Ομόνοια δεν μπήκε ποτέ στους ομίλους. Θα είναι σημαντικό να ακολουθήσουμε τις οδηγίες του προπονητή μας».\nΕκτίμηση για το φετινό πρωτάθλημα: «Είναι μια διαφορετική χρονιά. Από τον Μάρτιο δεν παίξαμε ποδόσφαιρο. Είναι δύσκολο να βρεις ρυθμό. Οι ομάδες ακόμη, αλλάζουν το ρόστερ. Η Πάφος είναι καλή ομάδα, Το ίδιο και η Καρμιώτισσα. Και η Νέα Σαλαμίνα είναι πολύ καλή ομάδα, όπως επίσης ο Εθνικός και η Δόξα. Δεν μπορείς να πεις ποιες ομάδες θα είναι στα ψηλά».\nΗ Ανόρθωση μπορεί να πετύχει τους στόχους της και αυτό που δεν τελείωσε πέρσι; «Θέλουμε να κάνουμε ότι κάναμε πέρσι. Παλεύουμε για πρωτάθλημα, το κύπελλο και θέλουμε να μπούμε στους ομίλους. Με τη δουλειά που κάνουμε, μπορούμε να το πετύχουμε. Πρέπει να πιστεύουμε στον εαυτό μας. Χάσαμε 2-3 σημαντικούς ποδοσφαιριστές, αλλά ο κορμός είναι ο ίδιος. Έχουμε τον προπονητή που είναι πολύ σημαντικός. Θέλουμε να είμαστε εκεί και αν μπορέσουμε να κάνουμε μια καλή πορεία στην Ευρώπη.\nΠοια ομάδα σου έκανε εντύπωση; «Είδα το παιχνίδι της Καρμιώτισσας με την Ομόνοια και έπαιξε πολύ καλά. Η Πάφος θα είναι βελτιωμένη φέτος. Ο Εθνικός είναι μια δύσκολη ομάδα. Η Καρμιώτισσα πάντως, είναι μια ομάδα έκπληξη».


Επαφές με εκπροσώπους φορέων είχε κυβερνητικό κλιμάκιο | Η ΡΟΔΙΑΚΗ\nΕπαφές με εκπροσώπους φορέων είχε κυβερνητικό κλιμάκιο\nΓια το αναπτυξιακό συνέδριο της Περιφέρειας Ν. Αιγαίου\nΗμερομηνία 14/03/18 11:10\nΚυβερνητικό κλιμάκιο βρίσκεται τις τελευταίες μέρες στην περιοχή μας στο πλαίσιο συνεργασίας με τους τοπικούς παραγωγικούς φορείς, για τη διεξαγωγή του αναπτυξιακού συνεδρίου της περιφέρειας νοτίου Αιγαίου.\nΑν και κατά δήλωση των μελών του δεν έχει οριστεί ακόμα η ακριβής ημερομηνία κατά την οποία θα πραγματοποιηθεί το συνέδριο στη Ρόδο το οποίο θα είναι το δωδέκατο κατά σειρά, εντούτοις υλοποιούνται οι διαδικασίες που προβλέπονται, ώστε να είναι όλα έτοιμα για τις διήμερες εργασίες του που κατά πάσα πιθανότητα προγραμματίζονται για τις 16 και 17 Απριλίου.\nΤο κλιμάκιο απαρτίζουν οι Αχιλλέας Ρουσιάκης, Αλέξης Χριστόπουλος και Όλγα Αθανίτη, οι οποίοι συναντήθηκαν χτες το πρωί στην περιφέρεια με εκπροσώπους παραγωγικών φορέων της περιοχής μας, παρουσία του συντονιστή νότιας Δωδεκανήσου του ΣΥΡΙΖΑ Αντώνη Αποστολίδη.\nΜιλώντας στα μέσα ενημέρωσης υπογράμμισαν ότι όλα τα αναπτυξιακά συνέδρια πραγματοποιούνται με σκοπό την άμβλυνση των ανισοτήτων που υπάρχουν στις τοπικές κοινωνίες, και στάθηκαν ιδιαίτερα στη νησιωτικότητα, την οποία ανέδειξαν ως εμπόδιο όλοι οι φορείς με τους οποίους συναντήθηκαν.\nΣημειώνεται ότι επίσκεψη κλιμακίων έγινε και σε άλλα νησιά της Δωδεκανήσου, ενώ θα ακολουθήσουν αντίστοιχες συναντήσεις και στα υπόλοιπα.\nΑπό την πλευρά της η κα Aθανίτη δήλωσε μεταξύ άλλων: «βρισκόμαστε εδώ για να πραγματοποιηθούν οι διαδικασίες και οι διαβουλεύσεις με τους παραγωγικούς φορείς και όλα τα οργανωμένα τμήματα για την προετοιμασία του αναπτυξιακού συνεδρίου.\nΣτο κομμάτι νησιωτικότητας έχει δοθεί ιδιαίτερη βαρύτητα από την πλευρά της κυβέρνησης γι’ αυτό είναι επιλογή το αναπτυξιακό συνέδριο νοτίου Αιγαίου να έχει δύο σκέλη. Το ένα να αφορά τη Δωδεκάνησο και το άλλο τις Κυκλάδες γιατί υπάρχουν διαφορές σε πολλά επίπεδα και ιδιαιτερότητες ακόμα και μεταξύ των νησιών του Αιγαίου.\nΜας ενδιαφέρει εξαιρετικά και έχουμε αποκομίσει από τις συναντήσεις τη διάθεση της συντριπτικής πλειοψηφίας όλων των εκπροσώπων της κοινωνίας να συμμετάσχουν και να βοηθήσουν με προτάσεις.\nΑυτό που μας απασχολεί είναι η ουσιαστική συζήτηση και ο διάλογος στο πλαίσιο του αναπτυξιακού συνεδρίου αλλά κυρίως η συνέχεια μετά από το συνέδριο, δηλαδή ο κοινωνικός έλεγχος και η κοινωνική συμμετοχή για την υλοποίηση των προγραμμάτων των εξαγγελιών και των μέτρων των ιδεών που θα προκριθούν και αυτό αποτελεί σημαντικό στοίχημα τόσο για την κυβέρνηση όσο και για κάθε έναν ξεχωριστά.\nΗ κυβέρνηση διεκδικεί νέους δρόμους και νέους ορίζοντες με μία δημοκρατική εμπλοκή όλων των ανθρώπων που ζούν και εργάζονται σε αυτή τη χώρα».\nΑπό την πλευρά του ο κ. Ρουσιάκης: «σήμερα ήμασταν στη Ρόδο πήγαμε και στο Καστελλόριζο όπου καταγράψαμε τα ζητήματα της περιοχής και τους καλέσαμε στο συνέδριο που θα πραγματοποιηθεί σε ημερομηνία που θα ανακοινωθεί αμέσως μετά το Πάσχα.\nΤο αναπτυξιακό συνέδριο είναι το δωδέκατο συνέδριο στη σειρά. Άλλο κλιμάκιο βρίσκεται στην Κάρπαθο και τη μεθεπόμενη εβδομάδα θα βρίσκεται στα νησιά της βόρειας Δωδεκανήσου. Στόχος είναι η δίκαιη περιφερειακή ανάπτυξη ενώ θα υπάρξει ανάπτυξη και στο πλαίσιο της διαφορετικότητας κάθε νησιού».\nΤέλος από την πλευρά του ο κ. Χριστόπουλος είπε και τα εξής: «πρόκειται για μία καθαρά πολιτική απόφαση της κυβέρνησης και αυτό μας κάνει διακριτούς από τους πολιτικούς μας αντιπάλους και αυτά καθορίζουν και τις ευθύνες που έχουν ο αντίπαλοί μας για την κατάσταση στην οποία φθάσαμε σήμερα.\nΣήμερα βιώνουμε τις συνέπειες μίας πλαστής ανάπτυξης που είχε δημιουργηθεί με καλά κρυμμένα δανεικά από τον κόσμο που καρπώνονταν λίγοι. Εμείς ψηφίσαμε αναπτυξιακό νόμο το 2016 (ενώ ο προηγούμενος νόμος είναι του 1982), κυβερνώντας στην ουσία μία χώρα που ήταν ερείπια.\nΠροσπαθούμε μέσα από τον αναπτυξιακό νόμο να ενσωματώσουμε τα στοιχεία που θα απλώσουν τις πολιτικές μας και τα οφέλη τους σε όλη τη χώρα. Εμείς θέλουμε να αμβλύνουμε τις περιφερειακές και ενδοπεριφερειακές ανισότητες.\nΤα συνέδρια αυτά δεν είναι μια φιέστα αλλά ένας οργανωμένος πολιτικός σχεδιασμός που τα αποτελέσματά του θα εξαρτηθούν από το πόσο θα τον υπηρετήσουν όλοι οι συμμετέχοντες δηλαδή η κοινωνία.\nΣτα συνέδρια που έγιναν μέχρι τώρα έχουν εξαγγελθεί μία σειρά από δράσεις πολλά εκ των οποίων βρίσκονται στα πρώτα στάδια της υλοποίησης.\nΗ νησιωτικότητα της περιοχής είναι ένα ζήτημα και είναι μέσα στον προβληματισμό μας για το πώς μπορούμε να την αντιμετωπίσουμε. Υπάρχουν ενδιαφέρουσες προτάσεις. Εμείς θα δώσουμε βάρος στην παιδεία, την υγεία, και τον πολιτισμό, και εσείς πρέπει να αξιοποιήσετε τη Μεσαιωνική πόλη. Δυστυχώς όμως δεν μπορούμε να κάνουμε τα πάντα».\nΟ συντονιστής νομαρχιακής επιτροπής νότιας Δωδεκανήσου ΣΥΡΙΖΑ Αντώνης Αποστολίδης δήλωσε μεταξύ άλλων πως όλοι οι φορείς και η κοινωνία συμφωνούν για τις στρεβλώσεις που υπάρχουν αλλά αναζητούνται οι λύσεις. «Κατατέθηκαν πολλές προτάσεις αλλά το ζήτημα είναι να βρούμε την κοινή συνιστώσα. Η παραγωγική ανασυγκρότηση της περιοχής μας περιλαμβάνει όλους τους τομείς, αλλά θα πρέπει να τα συνθέσουμε όλα προς όφελος της κοινωνίας.\nΣτόχος είναι να δουλέψουμε όλοι από κοινού ώστε να δημιουργήσουμε το δικό μας κυβερνητικό πλάνο για την περιοχή μας σε συνεργασία με την κυβέρνηση. Ώστε μετά από πολλές δεκαετίες να κάνουμε τα Δωδεκάνησα ένα χώρο πρότυπο όπως ήταν κάποτε» κατέληξε.


Apple: Xserve will no longer be available after January 31\nΗ Apple ανακοίνωσε το τέλος του Xserve, αλλά και το νέο Mac Pro Server.\nΑναδημοσίευση από το ThesMaC.\nH Apple ανακοίνωσε το τέλος εποχής του Xserve, ο οποίος θα παραμένει διαθέσιμος για αγορά μέχρι τις 31 Ιανουαρίου 2011. Οι Xserve που θα πουληθούν μέχρι τότε θα καλύπτονται κανονικά με την εγγύηση ενός έτους και φυσικά θα ισχύει και η επέκταση της κάλυψης στα 3 έτη, για όσους προμηθευτούν και AppleCare.\nΕπιπλέον, για τις όποιες ανάγκες Server, η εταιρία παροτρύνει τους πελάτες της να στρέφονται σε αγορά της ειδικής έκδοσης Mac mini Server, που ως γνωστό συμπεριλαμβάνει το Snow Leopard Server, ή σε αγορά Mac Pro με το ίδιο λειτουργικό.\nΓια τη μετάβαση αυτή έχει αναρτήσει και σχετικό οδηγό στις σελίδες της.\nΠαράλληλα ανακοίνωσε τη νέα έκδοση του Mac Pro με Mac OS X Server λειτουργικό, με απεριόριστες άδειες χρηστών.\nΟ νέος Mac Pro έχει τα εξής χαρακτηριστικά στη βασική του σύνθεση:\n• έναν επεξεργαστή 2.8GHz Quad-Core Intel Xeon “Nehalem”\n• μνήμη 8 GB (4x2GB)\n• κάρτα γραφικών την ATi Radeon HD 5770 με 1GB GDDR5 μνήμη\n• δυο σκληρούς δίσκους, έκαστος με χωρητικότητα 1TB 7200-rpm Serial ATA 3Gb/s\n• και φυσικά 18x SuperDrive.


Λεπτομέρειες για τις συναλλαγές σε κρυπτονομίσματα\nΠώς να κάνετε το εμπόριο BTC σε ένα διάστημα\nΣύγκριση τιμών ανταλλαγής Bitcoin\nΠαρά τις αποφάσεις στις ανωτέρω υποθέσεις, το bitcoin δεν έχει επίσημα αναγνωριστεί ως χρήμα στην αμερικανική νομοθεσία ή από ρυθμιστικούς φορείς. Διεθνείς προσπάθειες. Εκτός των ΗΠΑ, διάφορες διεθνείς προσπάθειες έχουν επιχειρήσει να αντιμετωπίσουν την παράνομη χρήση των κρυπτονομισμάτων. Τα «Αltcoin», ή εναλλακτικά κρυπτονομίσματα, απαγορεύονται σε αρκετές χώρες όπως το Μπαγκλαντές, η Βολιβία και ο Ισημερινός, ενώ το νομικό τους καθεστώς παραμένει σκιώδες σε μια σειρά από άλλες χώρες όπως η Ρωσία και η Ταϊλάνδη.\nΕπίσης, το και το η Λαϊκή Τράπεζα της Κίνας και η Κρατική Τράπεζα του Βιετνάμ εξέδωσαν νόμους που απαγορεύουν στις επιχειρήσεις χρηματοπιστωτικών υπηρεσιών και στους υπαλλήλους τους να χειρίζονται και να διεξάγουν συναλλαγές σε κρυπτονομίσματα. Η Κεντρική Τράπεζα της Ισλανδίας έχει ομοίως υποστηρίξει ότι η αγορά κρυπτονομισμάτων παραβιάζει τον νόμο περί συναλλάγματος της χώρας. Εν αντιθέσει προς τα ανωτέρω, η πολιτεία της Νέας Υόρκης, αλλά και ορισμένες άλλες χώρες, έχουν καταβάλει προσπάθειες να καθιερωθούν ως νόμιμα κέντρα δραστηριότητας κρυπτονομισμάτων.\nΠαραδείγματος χάριν, η Σιγκαπούρη ρύθμισε νομοθετικά τα απαιτούμενα κριτήρια για την ανταλλαγή εικονικών  νομισμάτων και την αναφορά ύποπτων συναλλαγών, όπως την ταυτοποίηση των συναλλασσόμενων. Σε επίπεδο θεσμών, το Γραφείο των Ηνωμένων Εθνών για τα Ναρκωτικά και το Έγκλημα UNODC εξέδωσε το αναλυτικό εγχειρίδιο για τον εντοπισμό και την κατάσχεση κρυπτονομισμάτων που σχετίζονται με τη δραστηριότητα του ξεπλύματος χρήματος.\nΠαρομοίως, η Ιντερπόλ και η Europol έχουν δημιουργήσει μια γέφυρα επικοινωνίας για να συντονίσουν τις αστυνομικές δραστηριότητες ενάντια στην χρήση εικονικών νομισμάτων για παράνομες δραστηριότητες. Η Ειδική Ομάδα Κρούσης για τη Χρηματοοικονομική Δράση FATF  είναι μια διακυβερνητική οργάνωση που αποτελείται από τριάντα πέντε κράτη μέλη και δύο περιφερειακές οργανώσεις, ενώ μαζί με τους συνεργάτες και παρατηρητές των σχετικών φορέων περίπου χώρες συνδέονται με τη FATF, καθιστώντας την το επίκεντρο των παγκόσμιων προσπαθειών καταπολέμησης της χρηματοδότησης της τρομοκρατίας.\nΙδρύθηκε το και έχει δημοσιεύσει περισσότερες από 40 συστάσεις, δημιουργώντας παγκόσμια πρότυπα για την προώθηση μιας κοινής προσέγγισης στο ξέπλυμα βρώμικου χρήματος. Οι κατευθυντήριες γραμμές του φορέα είναι μη δεσμευτικές και δομούνται με βάση το ρίσκο παρέχοντας παράλληλα στους εθνικούς ρυθμιστικούς φορείς τη διακριτική ευχέρεια ως προς τον τρόπο εφαρμογής των σχετικών μέτρων. Οι κατευθυντήριες γραμμές της FATF έχουν επίσης εφαρμοστεί στα κρυπτονομίσματα. Αρχικά, μια έκθεση του αξιολόγησε γενικά τα συστήματα πληρωμών που βασίζονται στο Διαδίκτυο, ενώ επόμενες εκθέσεις αναγνώρισαν την προοπτική των κρυπτονομισμάτων και την τεχνική τους πολυπλοκότητα και περιείχαν περαιτέρω συστάσεις για να βοηθήσουν τους παράγοντες της αγοράς να εντοπίσουν και να δράσουν εναντίον των απειλών νομιμοποίησης εσόδων από παράνομες δραστηριότητες.\nΟι κατευθυντήριες γραμμές της FATF αφορούν την διασυνοριακή ανταλλαγή πληροφοριών καθώς και τη διαδικασία επιβολής κυρώσεων με βάση αποτελεσματικές, αναλογικές και αποτρεπτικές κυρώσεις ποινικές, αστικές ή διοικητικές. Αυτές ορίζουν ότι κάθε χώρα που συμμετέχει σε μεταφορές χρημάτων θα πρέπει να έχει λάβει μέτρα που αποδεικνύουν ότι το νομικό πρόσωπο που παρέχει την υπηρεσία μεταφοράς χρημάτων έχει λάβει άδεια και έχει ρυθμιστεί ώστε να υπόκειται σε συμμόρφωση και παρακολούθηση.\nΠαρά τις πολυάριθμες κατευθυντήριες γραμμές που έχει εκδώσει, η αποτελεσματικότητα της FATF συχνά αμφισβητείται καθώς οι σχολιαστές έχουν επικρίνει την σε μεγάλο βαθμό συμβολική συνεισφορά της η οποία καταλήγει σε ένα «θέατρο ασφάλειας» αντί να αποθαρρύνει ουσιαστικά το ξέπλυμα χρήματος μέσω κρυπτονομισμάτων. Ευρωενωσιακό πλαίσιο. Η Ευρωπαϊκή Ένωση ΕΕ έχει υιοθετήσει διάφορες νομοθετικές πρωτοβουλίες που αφορούν τις χρηματοπιστωτικές υπηρεσίες και την καταπολέμηση του ξεπλύματος χρήματος.\n8 καλύτερες ανταλλαγές για την ανταλλαγή κρυπτογράφησης χωρίς χρεώσεις (μηδενική προμήθεια);\nBTC Πρόβλεψη αυτή την εβδομάδα.\nΓια παράδειγμα, η κυβέρνηση του Ηνωμένου Βασιλείου συμπεριέλαβε την ένταξη των εικονικών νομισμάτων στην σχετική εθνική νομοθεσία που ενσωμάτωσε την Οδηγία,  προσπαθώντας όμως παράλληλα να μην βλάψει την άνθιση της βιομηχανίας Fintech και των συναφών τεχνολογιών. Οδηγία για την καταπολέμηση της νομιμοποίησης εσόδων από παράνομες δραστηριότητες 5η. Τον Φεβρουάριο του , η Ευρωπαϊκή Επιτροπή παρουσίασε το σχέδιο δράσης της για την ενίσχυση της καταπολέμησης της χρηματοδότησης της τρομοκρατίας. Ως αποτέλεσμα της πρόθεσης αυτής, η Ευρωπαϊκή Επιτροπή δημοσίευσε τον Ιούλιο του το σχέδιό της για την τροποποίηση της τέταρτης Οδηγίας για την καταπολέμηση της νομιμοποίησης εσόδων από παράνομες δραστηριότητες.\nΩστόσο, η Επιτροπή δεν θεώρησε ότι η αυξημένη ρυθμιστική πρωτοβουλία θα ανακόψει με οποιοδήποτε τρόπο την θετική, κατά τα λοιπά, τεχνολογική πρόοδο που έχουν φέρει τα κρυπτονομίσματα και το blockchain.\nΣυγκεκριμένα, η συμπερίληψη ορισμένων από τα εικονικά νομίσματα στο νομικό πλαίσιο για την καταπολέμηση της νομιμοποίησης εσόδων από παράνομες δραστηριότητες, χωρίς να συμπληρώνεται επιπρόσθετα με την προστασία των καταναλωτών ή με προληπτικές ασφαλιστικές δικλείδες, μπορεί να δημιουργήσει εσφαλμένη εντύπωση ότι αυτά τα προϊόντα τυγχάνουν πλήρους ρύθμισης. Η 5 η Οδηγία είναι η τελευταία προσθήκη στην προσπάθεια της Επιτροπής για την νομιμοποίηση εσόδων από παράνομες δραστηριότητες. Η νομοθεσία αναθεωρήθηκε για να μετριαστούν οι κίνδυνοι που σχετίζονται με τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας.\nΚαταληκτικές παρατηρήσεις. Τα κρυπτονομίσματα έχουν αλλάξει σε μεγάλο βαθμό τον τρόπο με τον οποίο αντιλαμβανόμαστε την παγκόσμια οικονομία, την αξία του χρήματος, την ανωνυμία και την προστασία της ιδιωτικής ζωής, καθώς και τις ηλεκτρονικές υπηρεσίες στο σύνολό τους. Τα κρυπτονομίσματα είναι μια καινοτόμος ιδέα, ενώ προσπαθούμε ακόμα να κατανοήσουμε πώς λειτουργούν και πώς μπορεί να χρησιμοποιηθούν σε καθημερινή βάση.\nΗ αιθερική αξία των ηλεκτρονικών νομισμάτων καθιστά ακόμα πιο δύσκολη την αποτελεσματική ρύθμισή τους καθώς στην ουσία καλούμαστε να ρυθμίσουμε κάτι που δεν κατανοούμε πλήρως και βρίσκεται σε διαρκή εξέλιξη. Ενώ οι χρήσεις τους μπορεί να είναι πολύπλευρες, και το blockchain μπορεί επίσης να χρησιμοποιηθεί σε διάφορους τομείς, τα κρυπτονομίσματα αποδεδειγμένα χρησιμοποιούνται για παράνομες δραστηριότητες. Παράλληλα, η αυξημένη προστασία της ιδιωτικότητας μπορεί να αντιστραφεί και να τροφοδοτήσει μια σειρά από παράνομες δραστηριότητες που κυμαίνονται από τη χειραγώγηση της αγοράς μέχρι τη διακίνηση ναρκωτικών και τη χρηματοδότηση της τρομοκρατίας.\nWorld of Warcraft. Αυτή η λίστα προηγούμενων συναλλαγών ονομάζεται αλυσίδα μπλοκ. Η αλυσίδα μπλοκ χρησιμεύει για να βεβαιώνεται ότι οι συναλλαγές με το υπόλοιπο δίκτυο έχουν πραγματοποιηθεί. Οι κόμβοι Bitcoin χρησιμοποιούν την αλυσίδα μπλοκ για να διακρίνουν νόμιμες συναλλαγές Bitcoin από προσπάθειες να ξαναχρησιμοποιηθούν τα νομίσματα που έχουν ήδη δαπανηθεί αλλού. Το Bitcoin εξορύσσεται σε μονάδες που ονομάζονται "μπλοκ".\nΌταν το Bitcoin εξορύχθηκε για πρώτη φορά το , η εξόρυξη ενός μπλοκ απέφερε περίπου 50 bitcoin.\nΤιμή δολάριο σήμερα bitcoin\nBitcoin στη διαφυγή από τον Tarkov\nBitcoin Sites Τυχερών παιχνιδιών Reddit\nΠώς να αποσύρετε το Bitcoin χωρίς τράπεζα\nAsic για την τιμή εξόρυξης bitcoin\nΠώς να αγοράσετε bitcoins gdax


Δ.Σ.ΠΑΡΑΛΙΜΝΗΣ – 5/θέσιο Δημοτικό Σχολείο Παραλίμνης Γιαννιτσών\n3 Απριλίου 2021 5 Μαΐου 2021 Ανακοινώσεις\nΑναστολή της δια ζώσης εκπαιδευτικής λειτουργίας των σχολικών μονάδων πρωτοβάθμιας και δευτεροβάθμιας εκπαίδευσης σε ολόκληρη τη χώρα έως τις 12 Απριλίου. Εξαιρούνται τα ειδικά σχολεία όλων των βαθμίδων. Πηγή: https://www.minedu.gov.gr/\n3 Απριλίου 2021 5 Μαΐου 2021 Αποφθέγματα\nΑναστολή της δια ζώσης εκπαιδευτικής λειτουργίας των σχολικών μονάδων πρωτοβάθμιας και δευτεροβάθμιας εκπαίδευσης σε ολόκληρη τη χώρα έως τις 5 Απριλίου. Εξαιρούνται τα ειδικά σχολεία όλων των βαθμίδων. Πηγή: https://www.minedu.gov.gr\n21 Μαρτίου 2021 5 Μαΐου 2021 Ανακοινώσεις\nΑναστολή της δια ζώσης εκπαιδευτικής λειτουργίας των σχολικών μονάδων πρωτοβάθμιας και δευτεροβάθμιας εκπαίδευσης σε ολόκληρη τη χώρα έως τις 29 Μαρτίου. Εξαιρούνται τα ειδικά σχολεία όλων των βαθμίδων. Πηγή: https://www.minedu.gov.gr/covid\n18 Μαρτίου 2021 5 Μαΐου 2021 21. Υποστήριξη και Συμβουλευτική\nΚάντε κλικ στην εικόνα! Πηγή: Αμαλία Μπάρμπα\n7 Μαρτίου 2021 18 Μαρτίου 2021 Αποκριές


Agrodex "Από τη Γη,για Σένα": Φεβρουαρίου 2015\nΑυτό σηµαίνει ότι για φέτος δεν προβλέπεται προκαταβολή (50% ή 70%) ενίσχυσης και η πληρωµή θα γίνει εφάπαξ στο σύνολο των δικαιούχων στα τέλη της χρονιάς. Αιτία γι’ αυτό είναι το γεγονός ότι οι αλλαγές που επέρχονται στα ποσά των δικαιούχων είναι µεγάλα και οποιαδήποτε προκαταβολή θα µπορούσε, όπως λέγεται αρµοδίως, να θέσει σε κίνδυνο την ορθότητα των πληρωµών.\nΔείτε εδώ όλο το φάκελο από το 484ο φύλλο της Agrenda: dikaiwmta_eniaias_enisxisis.pdf\nΕτικέτες Αγρότης, δικαιώματα, ΚΑΠ 2014-2020, Νέοι Αγρότες\nΧρήσεις και πώς Φτιάχνουμε χαμομηλόλαδο!!\nΧρήσεις χαμομηλόλαδου :\nΧρησιμοποιείται σαν ντεμακιγιάζ προσώπου, ή για μασάζ προσώπου, για λάδι σώματος μαζί με αιθέρια έλαια, για να κηραλοιφή κλπ. Έχει πολλά αντισηπτικά και αντιβακτηριδιακά στοιχεία, κατάλληλο και για τα πιο ευαίσθητα, ερεθισμένα δέρματα / με προβλήματα ακμής, ιδανικό για μωρά και για έγκυες.\nΕτικέτες Αιθέρια έλαια, Χαμομήλι\nΣπόρος χαμομηλιού !\nΣας ενημερώνω ,ότι , πωλείται σπόρος χαμομηλιού 10gr για προσωπική χρήση (σε γλάστρα η' για επιφάνεια 1m2).\nΑποστολή σε όλην την Ελλάδα με απλό φάκελο των ΕΛ.ΤΑ. για φτηνότερο κόστος για τους καταναλωτές μου.\nΟ σπόρος είναι έτοιμος προς χρήση , όπου ταυτόχρονα με το σακουλάκι ,θα σας αποσταλεί και σημείωμα με τις βασικές οδηγίες χρήσεις.\nΗ τιμή του ΒΙΟΛΟΓΙΚΟΥ σπόρου μου , για το σακουλάκι των 0,10gr είναι στα 9ευρώ.\nΓια παραγγελίες άνω των 5 σπόρων(σακουλάκια), η τιμή είναι στα 6ευρώ.\nΟ τρόπος για να γίνει η αποστολή,είναι πολύ απλός, στέλνοντας μου εδώ σε ΜΗΝΥΜΑ ,τα απαραίτητα στοιχεία της διεύθυνσή σας,Τ.Κ., πόλη, Ονοματεπώνυμο, Οδός κ αριθμός.\nΗ πληρωμή προς το παρόν, γίνεται αποκλειστικά μέσω Τραπεζικής κατάθεσης, όπου όποια/ος επιθυμεί την συγκεκριμένη προσφορά, θα του αποστέλνεται και ο Λογαριασμός Τραπέζης.\nΔεν είναι καλύτερα, να πίνεις το ΔΙΚΟ ΣΟΥ,οργανικό Χαμομήλι ,που το έχεις και το φροντίζεις-μεγαλώνεις σπίτι σου ;;;\nΑπό τη Γή, για Σένα.\nΕτικέτες Σπόρος, Χαμομήλι\nΜάθε τις ασθένειες που θεραπεύει κάθε βότανο που παράγω !\nΛακωνικά θα σας αναφέρω ,τι μπορείς να καταπολεμήσεις με τα βότανα που καλλιεργώ και σε αυτό βοηθάει ακόμη περισσότερο ,ότι τα προιόντα μου που έρχονται από τα μέσα Μαρτίου,είναι βιολογικής καλλιέργειας, πράγμα που σημαίνει, ότι εκτός από τη ΜΗ ύπαρξη φυτοφαρμάκων , τα φυτά , μεγαλώνουν και δυναμώνουν εκ Φύσεως,δίνοντας έτσι σε σας,όλες τις ουσίες που καταπολεμάνε φυσικά ,τις αρνητικές για όλους μας ασθένειες-εννοχλήσεις κ.ο.κ.\nΧαμομήλι - για αυπνίες, πονοκεφάλους, πονόδοντο, νευρώσεις, συνάχι, αντισηψία, καθαρισμό δέρματος, φλεγμονές βλεφάρων.\nΑν θες να ενημερώνεσαι ακόμη περισσότερο , έλα στη σελίδα μου στο Facebook ,πατώντας στο παρακάτω link .\nΕτικέτες Βιολογικά, Δενδρομολόχα, Λεβάντα, Μελισσόχορτο, Ρίγανη, Χαμομήλι, agrodex\nΣκοπός μου η αμεσότητα με τον καταναλωτή. Γιατί ;\nΑν θες και εσύ να αγοράζεις απευθείας βιολογικά αρωματικά φαρμακευτικά φυτά από τον παραγωγό, τότε έλα στην παρέα μας !\nΡίγανη, Χαμομήλι, Μελισσόχορτο, Δενδρολίβανο και Λεβάντα.\nΣοδειά Άνοιξη-Καλοκαίρι 2015.\nΗ διάθεση είναι προς όλην την Ελλάδα καθώς και στο εξωτερικό.\nΤρόποι πληρωμής , με τραπεζική κατάθεση η' αντικαταβολή ,η οποία επιβαρύνει τον καταναλωτή .\nΓια οικονομκότερη παραγγελία, προτείνεται η παραγγελία κιλού για όλα τα προιόντα.\nΑν διατηρείς/έχεις κατάστημα/επιχείρηση, επικοινώνησε μαζί μου για περισσότερες πληροφορίες.\nΣκοπός του agrodex , είναι η άμεση παράδοση των προιόντων μου ,απευθείας στον καταναλωτή, γνωρίζοντας έτσι και τον παραγωγό , διασφαλίζοντας την ποιότητα των προιόντων καθώς και δημιουργώντας μια άμεση και φιλική σχέση ανάμεσα μας.\nΔεν είναι καλύτερα ,να ξέρεις ποιός το παράγει, τι παράγει και τι τρως/πίνεις ;\nΈλα και στη σελίδα μου στο Facebook !\nΕτικέτες Δενδρολίβανο, Λεβάντα, Μελισσόχορτο, Ρίγανη, Χαμομήλι\nagrodex , Από τη Γή ,για Σένα.\nΟ τρόπος σκέψης κ λειτουργίας μου.\nΈτσι είναι ο τίτλος της σελίδας μου,το σλόγκαν μου και θα μπώ κατευθείαν στο ψητό.\nΣαν νέος παραγωγός-επιχειρηματίας, που λέει και το Υπουργείο Αγροτικής Ανάπτυξης, σκοπός μου , είναι η δημιουργία μιας επιτόπου σύνδεσης, μεταξύ, καταναλωτή-παραγωγού με φυσικό αποτέλεσμα, την αμεσότητα και στις τσέπες μας.\nΓια να ξέρεις τι τρως, πρέπει να ξέρεις κ τον παραγωγό που τα παράγει.\nΈτσι ξεκίνησε η ιδέα του agrodex !\nΤα Βότανα που καλλιεργώ, για την αντιμετώπιση ασθενειών !\nΔιαβάστε τις Ιδιότητες και εκτυπώστε το άρθρο !!!!\nΔεντρολίβανο ή αρισµαρές\nΜελισσόχορτο ή µέλισσα\nΛεπτομέρειες για τις παραγγελία σας\nΕπειδή με ρωτάτε αρκετοί για το πότε,πού και πώς ,θα βρείτε τα προιόντα μου , σας ενημερώνω λοιπόν ,ΑΝΑΛΥΤΙΚΑ ότι :\nΑπό τα μέσα Μάη ξεκινάει η συγκομιδή για το Χαμομήλι.\nΑκολουθούν ,αρχές με μέσα Ιουνίου η Λεβάντα και η Ρίγανη.\nΔενδρολίβανο και Μελισσόχορτο ,έρχονται μες στο καλοκαίρι.\nΑποστολή σε όλην την Ελλάδα αλλά και στο εξωτερικό .\nΠαράδοση προιόντων στα Τρίκαλα ,γίνεται απευθείας από εμένα,χωρίς επιπλέον χρέωση εννοείται !\nΠληρωμή για την υπόλοιπη Ελλάδα, μέσω Τραπεζικού λογαριασμού,ακόμη και για μικροποσά.\nΑντικαταβολή μέσω κούριερ,το οποίο επιβαρύνει τον αγοραστή.\nΣε αυτήν την περίπτωση, σας συμφέρει να παραγγείλετε ομαδικά,ώστε τα έξοδα της κούριερ να τα μοιραστείτε με τους φίλους-οικογένεια σας.\nΟι τιμές για τα ΒΙΟΛΟΓΙΚΑ προιόντα μου ,θα ανακοινωθούνε μέσα Μαίου.\nΣας ευχαριστώ πολύ για το ενδιαφέρον σας .\nΤηλέφωνο επικοινωνίας : 6976519013\nemail : evangelosdex@gmail.com\nsite : agrodex.blogspot.gr\nΕτικέτες Βιολογικά, Δενδρολίβανο, Λεβάντα, Μελισσόχορτο, Προιόντα, Ρίγανη, Τρίκαλα, Χαμομήλι, agrodex\nΒιολογικά προιόντα ; Εδώ είσαι !\nΨάχνεις για :\nΒΙΟΛΟΓΙΚΗ ΚΑΛΛΙΕΡΓΕΙΑ ΣΤΑ ΤΡΙΚΑΛΑ !\nΚαλό είναι να μπεις και ΕΣΥ στη σελίδα μου,αν θες να μαθαίνεις για τα αρωματικά φυτά και γιατί όχι ,να τα πάρεις κιόλας απευθείας από τον παραγωγό σε λίγους μήνες,δηλαδή εμένα!\nΕτικέτες Βιολογικά, Δενδρολίβανο, καλλιέργεια, Λεβάντα, Μελισσόχορτο, Παραγωγός, Ρίγανη, Τρίκαλα, Χαμομήλι, email, Facebook\n"Κατεβάστε" το Φ.Ε.Κ. για τη νέα ΚΑΠ !!!\nΓια περισσότερα δείτε εδώ το ΦΕΚ 147/Β/22/1.2015 με το πλήρες κείμενο της απόφασης\nΕτικέτες ΚΑΠ 2014-2020


Ροδόπη: 1,5 εκατ. ευρώ για «λίφτινγκ» στο εθνικό και επαρχιακό οδικό δίκτυο - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΚΟΙΝΩΝΙΑ Ροδόπη: 1,5 εκατ. ευρώ για «λίφτινγκ» στο εθνικό και επαρχιακό οδικό δίκτυο\nΡοδόπη: 1,5 εκατ. ευρώ για «λίφτινγκ» στο εθνικό και επαρχιακό οδικό δίκτυο\n«Πράσινο φως» για την προκήρυξη δύο έργων οδοποιίας στον νομό Ροδόπης, με συνολική προϋπολογιζόμενη δαπάνη που αγγίζει το 1,5 εκατ. ευρώ, άναψε η Οικονομική Επιτροπή της Περιφέρειας Ανατολικής Μακεδονίας και Θράκης.\nΣτην πρώτη περίπτωση, εγκρίθηκαν οι όροι διακήρυξης του ηλεκτρονικού διαγωνισμού που θα αφορά στη «Συντήρηση – βελτίωση βατότητας του εθνικού και επαρχιακού οδικού δικτύου αρμοδιότητας Π.Ε. Ροδόπης», προϋπολογισμού 1.200.000 ευρώ. Ταυτόχρονα, συγκροτήθηκε η επιτροπή που θα έχει την ευθύνη της διενέργειας του διαγωνισμού.\nΣτη δεύτερη περίπτωση, το έργο που απασχόλησε την Οικονομική Επιτροπή ήταν «Αποκατάσταση παραμορφώσεων – καθιζήσεων στο εθνικό και επαρχιακό οδικό δίκτυο Π.Ε. Ροδόπης», το οποίο έχει προϋπολογισμό 272.190 ευρώ. Και σε αυτήν την περίπτωση, το όργανο ενέκρινε ομόφωνα τους όρους διακήρυξης ανοικτής διαδικασίας ηλεκτρονικού διαγωνισμού, καθώς και τη συγκρότηση επιτροπής για τη διενέργεια του διαγωνισμού.\nΥπενθυμίζεται ότι πρόσφατα η Οικονομική Επιτροπή της Περιφέρειας είχε εγκρίνει κονδύλι, ύψους 50.000 ευρώ, για την αποκατάσταση του δρόμου Ξυλαγανής- Ιμέρου, που είχε υποστεί καθίζηση από την κακοκαιρία τον Δεκέμβριο, και ήδη ο σχετικός διαγωνισμός είναι στον «αέρα».


10 Συμβουλές για να Εξοικονομείτε Ενέργεια σε Συστήματα Πεπιεσμένου Αέρα - ΒΑΜΒΑΚΑΣ ΒΙΟΜΗΧΑΝΙΚΟΣ ΕΞΟΠΛΙΣΜΟΣ Α.Ε.\nYou are here: Αρχική / Νέα / 10 Συμβουλές για να Εξοικονομείτε Ενέργεια σε Συστήματα Πεπιεσμένου Αέρα...\n1 Διαρροές αέρα : Εντοπίζετε και αποκαθιστάτε τις σε όλο το δίκτυο! Εντοπίζονται στα σημεία σύνδεσης μεταξύ του δικτύου και των σημείων εφαρμογής, ακόμα και μέσα στα μηχανήματα παράγωγης, όπως σε: έμβολα, βαλβίδες, εύκαμπτους σωλήνες σύνδεσης.\nΣημειώστε ότι : Διαρροή διατομής 2mm στα 6 bar έχει απώλεια 257 lt/min = 1,8 kW/min\n2 Πτώση πίεσης : Αλλάζετε τακτικά τα φίλτρα για να την αποφεύγετε! Οφείλονται κυρίως σε βρώμικα, πολυχρησιμοποιημένα φίλτρα αλλά και σε λάθος σχεδιασμένα δίκτυα. Συνέπεια : η επιβάρυνση του αεροσυμπιεστή σε kW αλλά και η πρόωρη κόπωσή του.\n3 Πίεση λειτουργίας : Ρυθμίστε την όσο πιο κοντά στην πίεση εφαρμογή σας!\nΓια κάθε bar που λειτουργούμε περισσότερο από την πίεση που χρειάζεται η εφαρμογή μας, καταναλώνουμε περίπου 6% περισσότερη ενέργεια!\n4 Σημεία αποστράγγισης : Χρησιμοποιείτε αυτόματες βαλβίδες μηδενικής απώλειας!\nΜόνον αυτές εξοικονομούν ενέργεια, εφόσον αποβάλλουν μόνο συμπυκνώματα και ποτέ πεπιεσμένο αέρα, ενώ λειτουργούν μόνον όταν έχουν συμπυκνώματα για να αποβάλουν, σε αντίθεση με όλους τους άλλους τύπους βαλβίδων.\n5 Διακοπή λειτουργίας : Απενεργοποιείτε τους αεροσυμπιεστές σας όταν η παραγωγή σας δεν τους χρειάζεται!\nΣαββατοκύριακα, αργίες, νύχτες, προγραμματίστε τους αεροσυμπιεστές σας να σβήνουν όταν δεν χρησιμοποιούνται ή :\nΤοποθετήστε τις Έξυπνες Βαλβίδες Πλήρωσης Δικτύου που απομονώνουν το αεροστάσιο από το δίκτυο με την παύση λειτουργίας της παραγωγής ενώ με την έναρξη παρέχουν την απαιτούμενη ποσότητα και πίεση.\n6 Σωστή χρήση : Μή χρησιμοποιείτε τον πεπιεσμένο αέρα για άσκοπες χρήσεις!\nΗ χρήση πεπιεσμένου αέρα (εκτονούμενου στο περιβάλλον) για φύσημα ή καθαρισμό, χωρίς ειδικά ακροφύσια και ειδικούς φυσητήρες, δεν είναι μόνο ενεργοβόρα αλλά μπορεί να αποβεί εξαιρετικά επικίνδυνη ιδιαίτερα για τους χρήστες –αλλά και για τον περιβάλλοντα χώρο εργασίας.\n7 Εφαρμόζετε τα κατάλληλα συστήματα κεντρικού ελέγχου σε εγκαταστάσεις με πολλαπλούς αεροσυμπιεστές!\nΤα συστήματα κεντρικού ελέγχου όχι μόνο διασφαλίζουν τη σταθερή πίεση του συστήματος αλλά και προγραμματίζουν την εναλλαγή της λειτουργίας των αεροσυμπιεστών ανάλογα με την ανάγκη της παραγωγής.\n8 Επιμένετε στη σωστή διαστασιολόγηση του δικτύου και των αεροφυλακίων σας!\nΈνα λάθος διαστασιολογημένο δίκτυο με μικρότερη από την απαραίτητη διατομή και μικρότερα αεροφυλάκια, προκαλούν μεγάλες πτώσεις πίεσης.\nΣε ορισμένες περιπτώσεις προτείνονται ένα αεροφυλάκιο πρίν την επεξεργασία του πεπιεσμένου αέρα (wet) κι ένα μετά,(dry),πρίν το δίκτυο, διασφαλίζοντας την ομαλή λειτουργία του συστήματος.\n9 Χρησιμοποιείτε συμπιεστές μεταβλητής παροχής μόνο όπου απαιτείται!\nΟι αεροσυμπιεστές μεταβλητής παροχής δεν είναι η λύση πανάκεια. Όμως, εάν έχετε διακυμάνσεις στις ανάγκες των μηχανημάτων παραγωγής σας, αυτοί μπορούν να σας εξοικονομήσουν σημαντικό μέρος από το ετήσιο κόστος σας ηλεκτρικής ενέργειας.\n10 Ανάκτηση ενέργειας : Πάρτε πίσω και χρησιμοποιήστε το 96% της καταναλωθείσας ενέργειας από τη λειτουργία του αεροσυμπιεστή!\nΣημειώστε ότι : ένας αεροσυμπιεστής 37kW/50hp διαχέει στο περιβάλλον περίπου 126.000 Btu την ώρα!\nΧρησιμοποιείστε αυτήν την διαφεύγουσα θερμότητα από τους ψύκτες αέρα και λιπαντικών (ζεστό νερό για την παραγωγή σας, θέρμανση χώρων εργασίας, ντούς κλπ.)\nΕάν χρειάζεστε περισσότερες πληροφορίες και υποστήριξη για να μειώσετε το κόστος λειτουργίας και να κάνετε το σύστημα σας πιο αποδοτικό πιέστε εδώ


EUR-Lex - c11126 - EN - EUR-Lex\nΙατρική περίθαλψη στα πλοία\nMedical treatment on board vessels\nΤα ποντοπόρα πλοία αποτελούν χώρους εργασίας τα οποία, λόγω γεωγραφικής απομόνωσης, παρουσιάζουν υψηλούς κινδύνους για την ασφάλεια και την υγεία του πληρώματος που εργάζεται πάνω σε αυτά. Τα πλοία θα πρέπει να διαθέτουν κατάλληλα μέσα, που ελέγχονται τακτικά, έτσι ώστε οι εργαζόμενοι να μπορούν να λάβουν κατάλληλη ιατρική περίθαλψη στη θάλασσα.\nΟδηγία 92/29/EΟΚ του Συμβουλίου, της 31ης Μαρτίου 1992, σχετικά με τις ελάχιστες προδιαγραφές ασφάλειας και υγείας για την προώθηση βελτιωμένης ιατρικής περίθαλψης στα πλοία\nΗ οδηγία έχει στόχο να διασφαλίσει ότι εφαρμόζονται κατ' ελάχιστο συστήματα ασφάλειας και υγείας για τη βελτίωση της ιατρικής περίθαλψης στα πλοία.\nΚάθε χώρα της ΕΕ θα πρέπει να εξασφαλίζει ότι τα πλοία που είναι νηολογημένα σε αυτή, ή τελούν υπό τη σημαία της, διαθέτουν ιατρικά εφόδια. Οι λεπτομερείς απαιτήσεις εξαρτώνται από την κατηγορία του πλοίου, και οι λεπτομέρειες αναφέρονται στα παραρτήματα της οδηγίας. Επιπλέον:\nΚάθε πλοίο θα πρέπει να διαθέτει, για κάθε μία από τις σωσίβιες λέμβους του, υδατοστεγές κιβώτιο φαρμακείου.\nΚάθε πλοίο ολικής χωρητικότητας άνω των 500 κόρων, του οποίου το πλήρωμα περιλαμβάνει 15 ή περισσότερους εργαζόμενους και το οποίο πραγματοποιεί ταξίδι διαρκείας άνω των τριών ημερών, πρέπει να διαθέτει χώρο που να επιτρέπει την παροχή ιατρικών φροντίδων.\nΚάθε πλοίο του οποίου το πλήρωμα περιλαμβάνει 100 ή περισσότερους εργαζόμενους και το οποίο πραγματοποιεί διεθνές δρομολόγιο διαρκείας άνω των τριών ημερών, πρέπει να διαθέτει ιατρό επί του πλοίου.\nΚάθε πλοίο που μεταφέρει επικίνδυνα υλικά πρέπει να διαθέτει αντίδοτα. Κάθε πορθμείο πρέπει σε κάθε περίπτωση να διαθέτει μια ελάχιστη ποσότητα αντιδότων (όπως αναφέρεται στο παράρτημα ΙΙ) για να προβλέψει το γεγονός ότι δεν είναι δυνατόν να γίνεται εγκαίρως γνωστό ότι μεταφέρονται επικίνδυνα υλικά, εκτός αν ο διάπλους σε μια τακτική γραμμή διαρκεί λιγότερο από δύο ώρες. Όλα τα διαθέσιμα αντίδοτα θα πρέπει να καταγράφονται σε δελτίο ελέγχου.\nΟ πλοιοκτήτης είναι υπεύθυνος για την παροχή των ιατρικών εφοδίων. Ο πλοίαρχος, ή ένας εξουσιοδοτημένος εκπρόσωπος, είναι υπεύθυνος για τη διαχείριση των εφοδίων, τα οποία πρέπει να διατηρούνται σε καλή κατάσταση και να συμπληρώνονται συστηματικά κατά αποκλειστική επιβάρυνση του ιδιοκτήτη.\nΤα ιατρικά εφόδια πρέπει να συνοδεύονται από οδηγούς χρήσεως στους οποίους να περιλαμβάνεται ο τρόπος χρήσεως των απαιτούμενων αντιδότων.\nΗ επαγγελματική ναυτική εκπαίδευση πρέπει να περιλαμβάνει βασική ιατρική εκπαίδευση πρώτων βοηθειών για την περίπτωση ατυχήματος ή σοβαρού επείγοντος ιατρικού περιστατικού. Ο πλοίαρχος, ή ο εξουσιοδοτημένος εργαζόμενος ο οποίος είναι υπεύθυνος για τα ιατρικά εφόδια, θα πρέπει να παρακολουθεί ειδική εκπαίδευση τουλάχιστον κάθε πέντε χρόνια.\nΠρέπει να καθοριστούν κέντρα τα οποία θα παρέχουν στους εργαζόμενους σε πλοία δωρεάν ιατρική βοήθεια μέσω ασυρμάτου υπό τη μορφή συμβουλών, συμπεριλαμβανομένων των συμβουλών από ιατρούς που να έχουν εκπαιδευτεί στις ειδικές συνθήκες που επικρατούν στα πλοία.\nΟι χώρες της ΕΕ πρέπει να εξασφαλίζουν ότι διεξάγονται ετήσιοι έλεγχοι προκειμένου να ελεγχθεί ότι τα ιατρικά εφόδια συμμορφώνονται με την οδηγία.\nΗ οδηγία τέθηκε σε ισχύ στις 10 Απριλίου 1992.\nΑνακοίνωσης της Επιτροπής — Κατευθυντήριες γραμμές σχετικά με την προστασία της υγείας, τον επαναπατρισμό και τις ρυθμίσεις μετακινήσεων ναυτικών, επιβατών και άλλων προσώπων που επιβαίνουν σε πλοία\nΕΕ L 113 της 30.4.1992, σ. 19-36\nΕΕ L 284 της 31.10.2003, σ. 1-53\nΔιαδοχικές τροποποιήσεις και διορθώσεις της οδηγίας 92/29/EΟΚ έχουν ενσωματωθεί στο αρχικό κείμενο. Αυτή η ενοποιημένη έκδοση είναι μόνο για σκοπούς αναφοράς.\nτελευταία ενημέρωση 08.05.2020


Έξυπνες λύσεις και τεχνολογίες προς όφελος των δημοτών | Αποικία Ορεινών Μανιταριών\nΈξυπνες λύσεις και τεχνολογίες προς όφελος των δημοτών\nΤων Θύμιου Δραγώτη και Άκη Παλαιολόγου*\nΗ ιδέα της «έξυπνης πόλης» θεωρείται το όραμα της αστικής ανάπτυξης ως προς την ασφαλή ενσωμάτωση της τεχνολογίας της πληροφορίας και της επικοινωνίας (ICT) και της διαδικτυακής τεχνολογίας (IoT) για τη βέλτιστη διαχείριση των πόρων, των υποδομών και των περιουσιακών στοιχείων της πόλης. Προτείνεται δε από τους αρκετούς υποψήφιους δημάρχους ως αυτή που θα λύσει πολλά από τα προβλήματα της καθημερινότητας και θα φέρει ανάπτυξη στην πόλη.\nΚαμία ιδέα, έννοια και πρόταση δεν είναι αποκομμένη από την ταξική κατεύθυνση των αποφάσεων που διέπουν την εφαρμογή και τη λειτουργία της. Δηλαδή προς όφελος ποιων θα λειτουργεί; Εδώ θα πρέπει να κάνουμε μια απλή παραδοχή:\nΌταν ο λαός μιας χώρας δυστυχεί, δεν μπορείς να έχεις έξυπνη μια πόλη και να επικαλούμαστε ανάπτυξη αν δεν σχεδιάσουμε ριζικές αλλαγές στον τρόπο που κυλάει η καθημερινότητα εντός της πόλης, αλλαγές που θα έχουν ως μοναδικό στόχο την καλυτέρευση της ποιότητας ζωής των δημοτών. Σε αυτή την κατεύθυνση, θα πρέπει να εκμεταλλευτούμε την τεχνολογία προς όφελος του συμφέροντος των πολλών. Τι είναι όμως η έξυπνη πόλη; Σύμφωνα με ακαδημαϊκά και ευρωπαϊκά κριτήρια , οι πόλεις αξιολογούνται σύμφωνα με 6 κριτήρια ( www.smart.cities.eu):\nΈξυπνη Οικονομία (Πνεύμα καινοτομίας, στήριξη τοπικών παραγωγών και επιχειρήσεων, διεθνής ενσωμάτωση και ικανότητα μετασχηματισμού).\nΈξυπνη Κινητικότητα (Τοπική και Διεθνής προσβασιμότητα, Διαθεσιμότητα υποδομών τεχνολογίας πληροφοριών και επικοινωνιών, Βιώσιμα, καινοτόμα και ασφαλή συστήματα μεταφορών)\nΈξυπνη Διακυβέρνηση (Συμμετοχή στη λήψη αποφάσεων, Δημόσιες και κοινωνικές υπηρεσίες, Διαφάνεια, Πολιτικές και στρατηγικές προοπτικές).\nΈξυπνο Φυσικό Περιβάλλον (Ελκυστικότητα φυσικών συνθηκών, μείωση ρύπανσης, προστασία του περιβάλλοντος, Βιώσιμη διαχείριση πόρων).\nΈξυπνη Διαβίωση (Πολιτιστικές εγκαταστάσεις, Υγειονομικές συνθήκες,\nΑτομική ασφάλεια, ποιότητα κατοικιών, Εκπαιδευτικές εγκαταστάσεις, Τουριστική ελκυστικότητα, Κοινωνική συνοχή)\nΈξυπνοι Κάτοικοι (Δια βίου Μάθηση, Κοινωνική και εθνοτική πολυφωνία, Ευελιξία, Δημιουργικότητα, ανοιχτό πνεύμα, Συμμετοχή στη Δημόσια ζωή).\nΑυτά είναι άμεσα εφαρμόσιμα σε μια σειρά από τομείς. Οι σχεδιαζόμενες αλλαγές θα πρέπει να βλέπουν ορίζοντα λύσης για σημαντικά προβλήματα της πόλης όπως το κυκλοφορικό, η διαχείριση των απορριμμάτων, οι μετακινήσεις.\nΗ Πάτρα είναι μια πόλη με σωστή ρυμοτομία αλλά με έντονο κυκλοφορικό πρόβλημα. Το πρόβλημα προς το παρόν αντιμετωπίστηκε και σχεδιάζεται να αντιμετωπιστεί εν μέρει με κάποια σωστά μέτρα, όπως η δημιουργία ελεγχόμενης στάθμευσης, η δωρεάν στάθμευση για όλους τους κατοίκους του κέντρου (όχι όμως για τους εργαζόμενους που καθημερινά επιβαρύνονται) και η χωροθέτηση δυο μεγάλων ελεύθερων χώρων παρκινγκ (Αγ. Διονύσιος & Ακτή Δυμαίων).\nΤο κυκλοφορικό όμως συνεχίζει να είναι ένα έντονο πρόβλημα που δεν έχει αντιμετωπιστεί ριζικά. Η ριζική αντιμετώπιση του κυκλοφορικού απαιτεί ένα ολοκληρωμένο σχέδιο που θα περιλαμβάνει την κυκλοφορική παιδεία, το σωστό σχεδιασμό των δρόμων και των πεζοδρομήσεων στο κέντρο της πόλης, ένα σύγχρονο σύστημα συγκοινωνιών που να μπορεί να εξυπηρετεί τους κατοίκους και ασφαλείς μετακινήσεις.\nΗ βάση επίλυσης του κυκλοφορικού προβλήματος είναι η κυκλοφορική παιδεία που πρέπει να διδάσκεται πριν καν γίνει οδηγός, από το σχολείο ως το πανεπιστήμιο. Δυστυχώς ζούμε σε μια εποχή που ο καθένας χρησιμοποιεί το ιδιωτικό όχημά του για λιγοστή απόσταση, αυτό όμως οφείλεται κατά πολύ στο ότι δεν υπάρχουν σύγχρονα Μέσα Μαζικής Μεταφοράς\nΟι απαρχαιωμένες συγκοινωνίες θα πρέπει να αντικατασταθούν από ένα σύγχρονο, δημοτικό σύστημα συγκοινωνιών. Ο Δήμος θα πρέπει να διεκδικήσει τη χρήση των συγκοινωνιών από τους ιδιώτες. Μέτρα προς αυτή την κατεύθυνση είναι\nΘέσπιση φθηνού αντιτίμου για όλες τις διαδρομές\nΔωρεάν διαδρομή προς το πανεπιστήμιο και ΤΕΙ για την ελεύθερη μετακίνηση φοιτητών και σπουδαστών. Περισσότερα δρομολόγια σε αυτές τις δυο διαδρομές.\nΣύγχρονο σύστημα συγκοινωνιών. Εκσυγχρονισμός των λεωφορείων ώστε να μπορούν άνετα και με ασφάλεια να μεταφέρουν ΑΜΕΑ, εγκυμονούσες, άτομα με καροτσάκια παιδιών και ποδήλατα\nΑύξηση διαδρομών. Από 11 να γίνουν τουλάχιστον 20 ώστε για να φτάνουν πιο γρήγορα στον προορισμό τους τα λεωφορεία.\nΜεγαλύτερη πυκνότητα δρομολογίων και αύξηση των κάθετων προς τη θάλασσα διαδρομών.\nΠεριορισμός των τεράστιων δρομολογίων: ενιαίο σημείο τερματισμού / αφετηρίας για όλα τα δρομολόγια, χωροθετημένο στο κέντρο της πόλης.\nΘέσπιση ενιαίου εισιτηρίου για χρησιμοποίηση περισσότερων από μια γραμμές εντός προβλεπόμενου διαστήματος.\nΕκσυγχρονισμός και των στάσεων αναμονής των λεωφορείων στις οποίες οι επιβάτες θα πληροφορούνται με ηλεκτρονικά μέσα για το χρόνο αναμονής τους και για τα επερχόμενα δρομολόγια .\nΟ τρίτος πυλώνας αφορά τα σχέδια όδευσης των δρόμων εντός του αστικού ιστού. Η σχεδιαζόμενη αντιδρόμηση των δρόμων Κανακάρη και Κορίνθου θα φέρει ένταση του προβλήματος: Σύμφωνα με τα σχέδια, η κύρια έξοδος της πόλης (Κανακάρη) θα είναι δρόμος κατά πολύ μικρότερος από την ως τώρα έξοδο (Κορίνθου). Η σχεδιαζόμενη πεζοδρόμηση της Μαιζώνος είναι σε σωστή κατεύθυνση διότι θα μειώσει θόρυβο, ρύπανση και άλλες οχλήσεις στους κατοίκους του κέντρου (δεν είναι υπερβολή να πούμε ότι όλες οι μεγάλες πόλεις στην Ευρώπη έχουν πεζοδρομημένο κέντρο). Θεωρώ όμως ότι η καθιέρωση της Μαιζώνος ως δρόμο ήπιας κυκλοφορίας (δηλαδή κυκλοφορία μονάχα των λεωφορείων) θα βελτίωνε σημαντικά τόσο την εικόνα του κέντρου όσο και την ταχύτητα εξυπηρέτησης των χρηστών του συστήματος των συγκοινωνιών.\nΟι ασφαλείς και γρήγορες μετακινήσεις είναι βασική συνισταμένη επίλυσης. Μέτρα που θα πρέπει να παρθούν προς αυτή την κατεύθυνση είναι τα εξής :\nΧάραξη ποδηλατοδρόμου εντός του αστικού ιστού με σύστημα δημόσιων ποδηλάτων προστατευμένων από καιρικές συνθήκες, καταστροφές και βανδαλισμούς.\nΧωροθέτηση ποδηλατοδρόμου εντός του θαλασσίου μετώπου της πόλης, από την αρχή της Πλαζ ως το νέο λιμάνι.\nΑύξηση της κινητικότητας εντός πόλεως\nΜέριμνα για επαρκή πεζοδρόμια και κανόνες ασφαλείας που παραβιάζονται ανά περιπτώσεις όπως στην Κανακάρη στο νέο κομμάτι\nΠόλη φιλόξενη για ΑΜΕΑ αναφορικά με ράμπες και θέσεις στάθμευσης\nΠροσβασιμότητα υπηρεσιών και Ψηφιοποίηση\nΈνας ακόμη πυλώνας λύσεων που θα διευκολύνουν την καθημερινότητα των δημοτών είναι η προσβασιμότητα των υπηρεσιών. Οι υπηρεσίες – κρατικές και δημοτικές – είναι απαρχαιωμένες, αργές και γραφειοκρατικές. Αν και υπάρχει προβληματισμός για την εφαρμογή των νέων τεχνολογιών σχετικά με τα προσωπικά δεδομένα, θα πρέπει να προχωρήσουμε σε άμεσες λύσεις ψηφιοποίησης τις οποίες θα μπορούν οι δημότες να χρησιμοποιούν προαιρετικά.\nΨηφιακές ενημερώσεις υπηρεσιών\nΗλεκτρονικές αιτήσεις για διάφορα έγγραφα\nΨηφιακή πρόσβαση σε πληροφορίες για δημοτικούς χώρους και για εκδηλώσεις σε αυτούς. Ψηφιακή αίτηση για χρήση τους.\nΨηφιοποίηση αρχείων Δημοτικής Βιβλιοθήκης και απομακρυσμένη πρόσβαση\nΣχεδιασμός αποφυγής γραφειοκρατίας\nΨηφιακή πλατφόρμα διαλόγου με Δήμο\nΨηφιακή υποδομή τηλεϊατρικής για την ιατρική εποπτεία και παροχή βοήθειας σε διάφορες κατηγορίες συνδημοτών (π.χ. ασθενείς με χρόνια ή κινητικά προβλήματα, μοναχικοί ηλικιωμένοι)\nΑναβάθμιση της εφαρμογής που ήδη λειτουργεί ως προς την ενημέρωση για διάφορα προβλήματα που προκύπτουν\nΣύνδεση τουριστικών αξιοθέατων, μνημείων & αρχαιολογικών χώρων\nΗ Πάτρα είναι μια πόλη με έντονο αρχαιολογικό και ιστορικό ενδιαφέρον που παραμένει ανεκμετάλλευτο τουριστικά.\nΔημιουργία δυναμικής πλατφόρμας και εφαρμογής για κινητές συσκευές που θα περιλαμβάνει κατάλογο αξιοθέατων, μνημείων και αρχαιολογικών χώρων της Πάτρας.\nΔημιουργία σήμανσης QR codes ώστε ο κάθε πολίτης (τουρίστας ή δημότης) να μπορεί να έχει πρόσβαση στην ιστορία του κάθε μέρους, χώρου μνημείου χωρίς την συνδρομή μεταφραστή και ξεναγού.\nΔημιουργία χάρτη διαδρομών πολιτιστικού ενδιαφέροντος.\nΔημοτικές συγκοινωνίες κοντά στα μέρη ιστορικού – τουριστικού ενδιαφέροντος\nΑνάδειξη μνημείων με τον κατάλληλο φωτισμό κατά τις νυχτερινές ώρες\nΣτοχευμένη ανάδειξη Πατρινού Καρναβαλιού (εργαστήριο – μουσείο – περίπτερο)\nΠολλές περιοχές έχουν σημαντικά προβλήματα ηλεκτροφωτισμού και φαίνονται απομονωμένες τις νυχτερινές ώρες.\nΔημιουργία ηλεκτρονικού δικτύου, με την τοποθέτηση σενσόρων σε κάθε φωτιστικό σώμα, οι οποίοι θα ενημερώνουν άμεσα για βλάβη μέσω ενός λογισμικού την υπηρεσία.\nΔημιουργία μόνιμου συνεργείου που αντικείμενό του θα είναι η αποκατάσταση του δημοτικού φωτισμού στις περιφερικές περιοχές της Πάτρας (Ρίο, Βραχνέικα, Ρωμανός κτλ.)\nΚαταγραφή του συνολικού αριθμού των φωτιστικών σωμάτων που υπάρχουν στον Δήμο και εξ’ αποστάσεως έλεγχος τους για βλάβες.\nΔιαγωνισμός για την προμήθεια λαμπτήρων. Στόχος ένας λαμπτήρας – ανταλλακτικό για κάθε φωτιστικό σώμα, ώστε να σταματήσει η έλλειψη ανταλλακτικών, που καθυστερούν διαχρονικά την αποκατάσταση των βλαβών.\nΣταδιακή αντικατάσταση των λαμπτήρων πυρακτώσεως από λαμπτήρες LED, σε όλα τα φωτιστικά σώματα του δήμου\nΔημιουργία μιας πόλης στην οποία οι κάτοικοι δεν θα φοβούνται να περάσουν από σκοτεινά μέρη στις καθημερινές τους διαδρομές.\nΈξυπνος φωτισμός σε συγκεκριμένα σημεία που λειτουργεί με αισθητήρες κίνησης και θερμότητας ως προς την εξοικονόμηση ενέργειας.\nΗ πληρότητα του χώρου της Ξερόλακκας θα πρέπει να μας έχει προβληματίσει καιρό τώρα. Η παρούσα δημοτική αρχή επέκτεινε τη λειτουργία του ΧΥΤΑ, δεν ανέδειξε το πρόβλημα που πρέπει να λυθεί από την πολιτεία. Ανεξάρτητα από το που θα γίνει το νέο εργοστάσιο, λύσεις προς την διαχείριση απορριμμάτων δε θα προκύψουν αν δεν αυξηθεί ριζικά το ποσοστό της ανακύκλωσης ώστε να μειωθεί και ο συνολικός όγκος απορριμμάτων που φτάνει στους ΧΥΤΑ. Ως προς αυτό :\nΑνακυκλωτική παιδεία σε νέους ανθρώπους στοχεύοντας τις επόμενες γενιές. Ενημερωτική εκστρατεία σε σχολεία και γειτονιές.\nΔιαλογή στην πηγή. Τοποθέτηση διαφορετικών χρωμάτων κάδων, ένας για κάθε ανακυκλώσιμο υλικό.\nΚάδοι κομποστοποίησης σε κάθε γειτονιά.\nΣυμπιεστές οργανικών MPD χαρτιού / χαρτονιού σε κομβικά σημεία\nΗμιβυθιζόμενοι κάδοι σε συγκεκριμένα σημεία της πόλης σε κεντρικά σημεία\nΥπογειοποίηση κάδων για διατήρηση καθαριότητας δρόμων σε συγκεκριμένα σημεία.\nΑύξηση δομών φιλοξενίας αστέγων & προσφύγων\nΕίναι βαθιά μου πεποίθηση ότι η πόλη που δε μεριμνά για τη στέγη των ανθρώπων που μένουν σε αυτή δεν μπορεί να διεκδικεί τον χαρακτηρισμό της έξυπνης. Η οικονομική κρίση στη χώρα και η κατάσταση σε άλλες χώρες του κόσμου (πόλεμοι – καθεστώς) έχουν αναγκάσει ανθρώπους να μένουν στην Πάτρα δίχως στέγη. Είτε πρόκειται για πρόσφυγες και μετανάστες που αναζητούν μια ευκαιρία και μια καλύτερη ζωή στην Ευρώπη, είτε πρόκειται για φτωχούς Έλληνες που αναζητούν μια ευκαιρία στον ίδιο τους τον τόπο.\nΗ πολιτεία με οργανωμένο τρόπο θα πρέπει να μεριμνήσει για αυτούς τους ανθρώπους, να τους ενσωματώσει, να μην τους θεωρεί ξένους, να μην τους στοιβάζει σε ειδικές περιοχές, να μη δημιουργεί συνθήκες γκέτο. Προς αυτή την κατεύθυνση ο Δήμος να ζητήσει χρηματοδότηση για τη δημιουργία δομών φιλοξενίας προσφύγων και αστέγων με αξιοπρεπείς συνθήκες διαβίωσης. Είναι το ελάχιστο που μπορούμε να κάνουμε ως ένδειξη αλληλεγγύης προς τους συνανθρώπους μας.\nΑύξηση πράσινων χώρων στον αστικό ιστό\nΗ άσχημη εικόνα της πόλης που κατακλύζεται από τσιμέντα, περιγράφεις, τραπεζοκαθίσματα και ένα απέραντο γκρι χρώμα θα πρέπει να αλλάξει ριζικά. Η Πάτρα βρίσκεται ανάμεσα στις πόλεις με τη μικρότερη ποσόστωση πρασίνου ανά κάτοικο. Η δημιουργία του Νότιου Πάρκου, καθώς και ο σχεδιασμός για περιαστικά και γραμμικά πάρκα, κινούνται σε θετική κατεύθυνση. Αυτό ωστόσο δεν αναιρεί το ότι μπορούν να γίνουν περεταίρω εφαρμόσιμα βήματα για τη δημιουργία μικρών πνευμόνων πρασίνου, στον κεντρικό ιστό της πόλης.\nΠράσινες ταράτσες σε δημόσια κτήρια που μειώνουν την ενεργειακή κατανάλωση των κτιρίων και ενισχύουν τη μόνωσή τους.\nΔημιουργία μικροπάρκων σε συνεννόηση με ιδιοκτήτες «τυφλών» χώρων και αναξιοποίητων οικοπέδων. Οι μικροί αυτοί θύλακες είναι ιδιαίτερα εύκολο να διαμορφωθούν, με την τοποθέτηση μεγάλων τελάρων με χώμα και φυτά. (μεταφερόμενα, από ανακυκλωμένα υλικά). Έτσι θα δημιουργηθούν ελκυστικοί χώροι πράσινου, ξεκούρασης και συνάθροισης των κατοίκων που βελτιώνουν το μικροκλίμα, απορροφούν τους ρύπους και συμβάλλουν στην αισθητική αναβάθμιση.\nΗ επαφή με το πράσινο, δεν αφορά μόνο δημόσιους χώρους. Οι κάτοικοι πολυκατοικιών θα μπορούσαν να συνδιαμορφώσουν χώρους πρασίνου ενοποιόντας τους ακάλυπτους χώρους τους που στη σημερινή τους όψη αποτελούν μια από τις πιο καταθλιπτικές όψεις του αστικού τοπίου. Η δημιουργία κοινόχρηστων μικροχώρων πρασίνου, επιδρά ευεργετικά στον ψυχισμό, βελτιώνει το μικροκλίμα και φτιάχνει «ανάσες» δροσιάς. Επιπλέον, βοηθάει στη συνεργασία και την αλληλογνωριμία των ενοίκων, δίνοντας έτσι μια απάντηση στη μοναξιά, την αποξένωση και την περιχαράκωση της αστικής ζωής. Σε τέτοιες δράσεις, μπορεί να συμβάλλουν οι δημοτικές υπηρεσίες, με διάφορους τρόπους,. όπως βοήθεια στη νομική και γραφειοκρατική διευθέτηση, προσφορά κάδων κομποστοποίησης, κ.ά.\nΟι κοινόχρηστοι χώροι θα πρέπει να περιέλθουν στο Δήμο ώστε να διαμορφωθούν κατάλληλα.\nΝα αυξηθούν τα πάρκα, οι χώροι πρασίνου, οι χώροι συνάθροισης\nΟι πλατείες θα πρέπει να αποκτήσουν ξανά δέντρα που απορροφούν την ατμοσφαιρική ρύπανση. Η πόλη χρειάζεται ξανά δασικούς και πράσινους πνεύμονες\nΝα μπει ένα τέλος στην κατάληψη πεζοδρομίων από την αλόγιστη εμπορική χρήση.\nΠροτάσεις όπως οι παραπάνω, λοιπόν, μπορούν να συμβάλλουν στην μικροκλιματική και αισθητική αναβάθμιση του κέντρου της πόλης, να μειώσουν την ενεργειακή κατανάλωση και τη ρύπανση, να καλλιεργήσουν την περιβαλλοντική παιδεία και να δείξουν ένα πρώτο υπόδειγμα ενός άλλου μοντέλου, συνεργασίας και συμβίωσης των κατοίκων. Μέτρα τέτοιου τύπου, έχουν εφαρμοστεί σε μεγάλες πόλεις, όπως το Βανκούβερ και η Σικγκαπούρη αλλά και μικρότερες όπως το Βαλπαράισο της Χιλής (αντίστοιχου μεγέθους με την Πάτρα) ή το Παρέδες της Πορτογαλίας (τρεις περίπου φορές μικρότερη από την Πάτρα), όπου σχετικά προγράμματα υλοποιούνται από τις δημόσιες και δημοτικές αρχές.\nΣυνοψίζοντας, αρκετές από τις παραπάνω λύσεις απαιτούν εξειδικευμένο προσωπικό στο Δήμο όπως τεχνικοί, οδηγοί, χειριστές μηχανημάτων. Αυτό για όσους βρίσκουν περιττή τη διεκδίκηση θέσεων εργασίας. Το αίτημα του Δήμου προς αυτή την κατεύθυνση είναι προσλήψεις προσωπικού μόνιμης και σταθερής σχέσης εργασίας. Γιατί δε θέλουμε να εκχωρούμε τα δημοτικά έργα και τη λειτουργία δομών σε ιδιώτες, ούτε αρκούμαστε στα 8μηνα προγράμματα τύπου voucher που έρχονται για να καλύψουν παρωδικά προβλήματα. Καιρός να δούμε τα προβλήματα στα ίσα. Καιρός να μην είμαστε ολιγαρκείς. Να απαιτούμε τα αυτονόητα: Να ζήσουμε καλύτερα σε μια πόλη που μπορούμε να εκμεταλλευτούμε την τεχνολογία και των επιτευγμάτων της προς όφελος όλων.\n* Θύμιος Δραγώτης, Υποψήφιος Διδάκτωρ Τμήματος Διοίκησης Επιχειρήσεων Πανεπιστημίου Πατρών, Υποψήφιος Δημοτικός Σύμβουλος – Άκης Παλαιολόγος, Υποψήφιος Διδάκτωρ Τμήματος Ιστορικού – Αρχαιολογικού, Πανεπιστημίου Ιωαννίνων, Υποψήφιος Δημοτικός Σύμβουλο\nΠΗΓΗ: 24.05.2019, https://www.anypotaktoi.gr/2010-09-16-10-03-04/16-2010-09-17-13-34-51/718-smartcity.\nΔημοσιεύτηκε στην κατηγορία Σκέψεις και Προτάσεις,Τα εν Δήμω και με πράξεις,Τα εν οίκω και εν φύσει,Ταξικό ταπί και ξερό ψωμί,Υποψηφιότητες και άμεση δημοκρατία, με ετικέτες Άκης Παλαιολόγος,Θύμιος Δραγώτης, στις 24 Μαΐου 2019 από την/τον Το Μανιτάρι του Βουνού.\n← Για τη διαχείριση των αποβλήτων και τον ΧΥΤΑ Ξερόλακκας στην Πάτρα Ως συλλογικός άνθρωπος: Το ψηφοδέλτιο της Ανυπότακτης Πολιτείας →


Επιστημονική Διάλεξη με θέμα «Διαχείριση περίπλοκων περιστατικών προγεννητικού ελέγχου: περιγραφή περιπτώσεων»\nΣας ενημερώνουμε ότι την Παρασκευή 15 Δεκεμβρίου 2017 και ώρα 12:30 μ.μ. πραγματοποιήθηκε στην Αίθουσα Εκδηλώσεων του ΙΑΣΩ Επιστημονική Διάλεξη με θέμα «Διαχείριση περίπλοκων περιστατικών προγεννητικού ελέγχου: περιγραφή περιπτώσεων» και Ομιλητή τον κ. Κωνσταντίνο Γ. Πάγκαλο, MD DSc, Καθηγητή Ιατρικής Γενετικής (Paris V), Αντεπιστέλλον Μέλος της Εθνικής Ακαδημίας Ιατρικής της Γαλλίας, Επιστ. Διευθυντή InterGenetics, Επιστημονικό Συνεργάτη ΙΑΣΩ. Συντονιστής ήταν ο κ. Παρασκευάς Πετρόπουλος, Μ/Γ, Διδάκτωρ Πανεπιστημίου Αθηνών, Διευθυντής Τμήματος Μ/Γ Υπερήχων ΙΑΣΩ, Γ.Γ. ΕΜΓΕ\nΜαιευτική - Γυναικολογική 1ο Επιστημονικό Σεμινάριο «Τεκμηριωμένη κλινική πρακτική στην Καρδιοαναπνευστική Αναζωογόνηση»


Ο Ιατρικός Σύλλογος της Νέας Υόρκης ιδρύει παράρτημα στο Λογνκ Άιλαντ - Anamniseis\nHome ΟΜΟΓΕΝΕΙΑ Ο Ιατρικός Σύλλογος της Νέας Υόρκης ιδρύει παράρτημα στο Λογνκ Άιλαντ\nΣτιγμιότυπο από την ομιλία του προέδρου του Ελληνικού Ιατρικού Συλλόγου της Νέας Υόρκης, Δρα Παναγιώτη Μανώλα. Φωτογραφία: Αναμνήσεις / Δημήτρης Τσάκας.\nΟ Ιατρικός Σύλλογος της Νέας Υόρκης ιδρύει παράρτημα στο Λογνκ Άιλαντ\nΝΕΑ ΥΟΡΚΗ. Ο ιστορικός Ελληνικός Ιατρικός Σύλλογος Νέας Υόρκης κατάφερε να μετατρέψει τον εγκλεισμό λόγω της πανδημίας σε ευκαιρία για να ενημερώσει την ομογένεια για τους κινδύνους και τα μέτρα πρόληψης του κορωνοϊού και συνάμα να προβάλει το έργο των ομογενών επιστημόνων και ιατρών που βρέθηκαν στην πρώτη γραμμή της πανδημίας και της έρευνας και οι οποίοι έκαναν την διαφορά.\nΟι διαδικτυακές εκδηλώσεις που διοργάνωσαν από τον Μάρτιο του 2020 μέχρι και πρότινος κέντρισαν το ενδιαφέρον όχι μόνο των ομογενών, αλλά και των ιατρών που εργάζονται σε διάφορα νοσοκομεία της Μητροπολιτικής Περιοχής της Νέας Υόρκης και όπως επεσήμανε ο πρόεδρός του Δρ. Παναγιώτης Μανώλας αυξήθηκε σημαντικά ο αριθμός των μελών.\nΤο βράδυ του Σαββάτου, 2 Οκτωβρίου 202, ο εν λόγω φορέας, διοργάνωσε την πρώτη δια ζώσης εκδήλωση και την αποκάλεσε «Γλέντι» σε κέντρο εκδηλώσεων του Μανχάσετ της Νέας Υόρκης. Η δεξίωση έλαβε χώρα στον κήπο του κέντρου και τα μέλη και τα στελέχη του Συλλόγου είχαν την ευκαιρία να συνομιλήσουν και συνάμα να συζητήσουν κατ’ ιδίαν για τα θέματα που αφορούν την αντιμετώπιση της πανδημίας, τον εμβολιασμό και τις φαρμακευτικές αγωγές που έχουν ήδη λάβει την έγκριση της Αρχής Τροφίμων και Φαρμάκων (FDA).\nΣτιγμιότυπο από την ομιλία της αντιπροέδρου Δρ. Λορέιν Χρυσομάλλη – Βαλασιάδη. . Φωτογραφία: Αναμνήσεις / Δημήτρης Τσάκας.\nΑμέσως μετά παρατέθηκε το δείπνο, στο οποίο συμμετείχαν και πολλοί νέοι που σπουδάζουν στις ιατρικές σχολές, είτε έχουν ευεργετηθεί από το Πρόγραμμα Υποτροφιών του Συλλόγου.\nΟ πρόεδρος του Συλλόγου Δρ. Παναγιώτης Μανώλας συνεχάρη την β΄αντιπρόεδρο Δρ. Λορέιν Χρυσομάλλη – Βαλασιάδη και την γραμματέα Δρ. Ελένη Γκουζούλη – Κουτσού που ανέλαβαν την πρωτοβουλία για την διοργάνωση του Γλεντιού και όλους όσους στήριξαν εμπράκτως την πρωτοβουλία και όλους όσους ανταποκρίθηκαν στο κάλεσμά τους.\nΑναφερόμενος στα επιτεύγματα του Συλλόγου εν μέσω πανδημίας ο κ. Παναγιώτης Μανώλας επεσήμανε ότι αυξήθηκε σημαντικά ο αριθμός των μελών και ότι δημιουργήθηκε πρόσφορο έδαφος για την συγκρότηση παραρτήματος του Συλλόγου στο Λονγκ Άϊλαντ.\nΣτιγμιότυπο από το Γλέντι του Ελληνικού Ιατρικού Συλλόγου της Νέας Υόρκης. Φωτογραφία: Αναμνήσεις / Δημήτρης Τσάκας.\nΗ Δρ. Λορέιν Χρυσομάλλη – Βαλασιάδη εξέφρασε την ευγνωμοσύνη για την ανταπόκριση των συνδαιτυμόνων και τόνισε ότι εκδηλώσεις όπως και η παρούσα συνδυάζουν το τερπνόν μετά του ωφελίμου και ότι τα έσοδά της θα διατεθούν για την ενίσχυση του Ταμείου Υποτροφιών.\nΤο επίσημο ετήσιο δείπνο λόγω της πανδημίας αποφάσισαν να το ματαιώσουν και αντ’ αυτού να διοργανώσουν στις 11 Δεκεμβρίου 2021 στο Μουσείο Κινηματογράφου στην Αστόρια μια ερανική εκδήλωση για την ενίσχυση του Ταμείου Υποτροφιών.\nΗ επόμενη εκδήλωση του Συλλόγου έχει προγραμματιστεί για τις 23 Οκτωβρίου 2021 και θα λάβει χώρα στο Νορθ Φορκ του Λονγκ Αϊλαντ.\nΠερισσότερες πληροφορίες για τον Σύλλογο στο https://hellenicmedicalsociety.org/\nΣτιγμιότυπο από την δεξίωση στον κήπο του Κέντρου. Φωτογραφία: Αναμνήσεις / Δημήτρης Τσάκας.\nΔρ. Ελένη Γκουζούλη - Κουτσού\nPrevious articleΜε το εκπληκτικό σκορ 5 – 0 κέρδισε η ομάδα του Παγκυπρίου τους Manhattan Celtic\nNext articleΕκτός Κ.Ο. της ΝΔ ο Κ. Μπογδάνος – Έντονη αντίδραση του Ν. Δένδια στη Βουλή


Πως διαχειριζόμαστε τις ενοχές; | Τάνια Μανωλούδη\nΟι ενοχές μπορούν να μας προστατέψουν από πιθανά λάθη και καταστάσεις που θα αποδειχθούν δυσάρεστες. Ο ρόλος τους έγκειται στο να μας αποτρέψουν από πράξεις ή συμπεριφορές που μπορούν να πληγώσουν άλλα άτομα ή ακόμα και να μας βοηθήσουν μα μην επαναλάβουμε λάθη του παρελθόντος των οποίων το αποτέλεσμα ήταν να αισθανόμαστε ενοχικά. Κατά κάποιο τρόπο λειτουργούν σαν ένα σύστημα εσωτερικών κανόνων που θέτουν όρια στις «άσχημες» πτυχές του εαυτού μας. Αποδεικνύονται απαραίτητες όσο και αν ακούγεται παράδοξο. Αφορούν τις πράξεις, τις σκέψεις, τις επιθυμίες αλλά και τα συναισθήματά μας. Δεν είναι, όμως, λίγες οι φορές που αποδεικνυόμαστε σκληροί και άδικοι με τον εαυτό μας αναλαμβάνοντας την ευθύνη ακόμα και όταν δεν φταίμε. Άλλοτε επιτρέπουμε σε άλλα άτομα να ασκούν τέτοια επιρροή πάνω μας προκειμένου να αισθανθούν οι ίδιοι καλύτερα, αφού έτσι αποποιούνται το δικό τους μερίδιο ευθύνης.\nΗμ. δημοσίευσης 20 Ιουνίου 2014\nΕνοχικά μπορεί να αισθανόμαστε για καθημερινές συνήθειες και συμπεριφορές. Για τη διαθεσιμότητα του χρόνου μας, για την παρουσία ή απουσία σε στιγμές αγαπημένων ατόμων, για την ολοκλήρωση ή τη ματαίωση καθημερινών δραστηριοτήτων, για τη συνέπειά μας στις καθημερινές υποχρεώσεις ακόμα και για τη δήλωση παρουσίας μας σε μέσα όπως το facebook, το twitter, τα mail, τα τηλέφωνα κινητά ή σταθερά. Μέχρι ένα σημείο το ενοχικό συναίσθημα παραμένει λειτουργικό και απαραίτητο. Θα λέγαμε ότι λειτουργεί σαν κινητήριος δύναμη που μας παροτρύνει να ανταπεξέλθουμε στις καταστάσεις αναλογιζόμενοι το ευχάριστο συναίσθημα της ικανοποίησης που θα ακολουθήσει αντί της δυσφορίας των ενοχών. Ταυτόχρονα μας αποτρέπει από πράξεις παράνομες και κατακριτέες.\nΣτην υπερβολική μορφή, όμως, υποδηλώνει έντονα ενοχικό άτομο που νιώθει υπεύθυνο ακόμα και για όσα δεν του αναλογούν. Στη πλειοψηφία τους τα ενοχικά άτομα χαρακτηρίζονται από χαμηλή αυτοεκτίμηση γεγονός που δικαιολογεί την ανάγκη τους για συνεχή επιβεβαίωση – επιβράβευση και κατά συνέπεια για παρουσία ενοχών όταν αποτυγχάνουν. Παρουσιάζονται ευάλωτα, ευαίσθητα, απαισιόδοξα και επιρρεπή στις κριτικές των άλλων. Μπορεί να φαίνονται πρόθυμα να αναλάβουν περισσότερες ευθύνες – υποχρεώσεις από όσες τους αναλογούν, αισθανόμενα ενοχές αν δεν καταφέρουν ή δεν προλάβουν να τις διεκπεραιώσουν. Δεν τολμούν να αρνηθούν, αποφεύγουν να πάρουν πρωτοβουλίες και προσπαθούν να ικανοποιήσουν κάθε αίτημα. Από την άλλη είναι πολύ πιθανό να συναντήσουμε ενοχικά άτομα που αρνούνται να αναλάβουν οποιαδήποτε ευθύνη προκειμένου να αποκλείσουν το ενδεχόμενο αποτυχίας και ενοχών.\nΟι ρίζες των ενοχών τοποθετούνται στη βρεφική ακόμα ηλικία όταν συνδέονται με την αποδοχή του παιδιού από τους σημαντικούς άλλους. Προκειμένου να αλλάξει μια συμπεριφορά που δεν είναι αποδεκτή επιλέγεται η πρόκληση ενοχών ώστε να «αναγκάσουμε» το άτομο να επιλέξει τη συμπεριφορά που θα του χαρίσει και πάλι την αποδοχή. Με άλλα λόγια λειτουργούν χειριστικά ώστε να αντικατασταθεί μια συμπεριφορά από κάποια άλλη. Λέμε για παράδειγμα, «με στεναχωρείς που δεν τρως το φαγητό σου» «με απογοήτευσες που δεν πήρες καλούς βαθμούς» Δημιουργείται έτσι η αίσθηση ότι οι συμπεριφορές και οι πράξεις μας πρέπει να εγκρίνονται από τους σημαντικούς άλλους ώστε να έχουμε έγκριση και οι ίδιοι ως προσωπικότητες.\nΠως μπορούμε να ελέγξουμε το ενοχικό συναίσθημα;\nΑναγνωρίστε ελαφρυντικά στον εαυτό σας: αποφύγετε να τον κρίνετε αυστηρά με το παραμικρό. Αναγνωρίστε τη συνέπεια που δείχνει, καθώς και το δικαίωμά του να «βγει εκτός προγράμματος» για λίγο. Για παράδειγμα, αν είστε κουρασμένοι και δεν καταφέρετε να αφιερώσετε το χρόνο που θα θέλατε στα παιδιά σας αναγνωρίστε ότι έχετε δικαίωμα να ξεκουραστείτε και ότι μια φορά είναι φυσιολογικό να συμβεί. Άλλωστε, είναι σημαντικό τα παιδιά να γνωρίζουν πως τα συναισθήματα είναι ανθρώπινα και ότι αυτό που έχει σημασία είναι η διαχείρισή τους.\nΘέστε ρεαλιστικούς στόχους και διαχειριστείτε τον χρόνο σας: αναλάβετε υποχρεώσεις που γνωρίζετε ότι μπορείτε να φέρετε εις πέρας και κρατήστε λίγο χρόνο για ξεκούραση και αποφόρτιση.\nΠροβληματιστείτε και διερευνήστε τις ενοχές σας: αποδεχτείτε τα συναισθήματά σας και παραδεχτείτε στον εαυτό σας την ενοχική σας διάθεση. Ελέγξτε τους λόγους που σας κάνουν να αισθάνεστε ενοχικά και προσπαθήστε να τους δικαιολογήσετε. Τι πραγματικά κινητοποιεί την ενοχή σας; Είναι πράγματι έτσι; Έχετε λόγο να νιώθετε ενοχές; Αν ναι επιδιώξτε να διδαχθείτε από το λάθος σας, τολμήστε να ζητήσετε συγνώμη και αξιολογήστε τα σημεία που θα μπορούσατε να λειτουργήσετε διαφορετικά. Στην αντίθετη περίπτωση εκλογικεύστε συνειδητά το συναίσθημά σας και προσπαθήστε να το διαχειριστείτε.\nΔιαχειριστείτε τα «πρέπει»: Δοκιμάστε να αντικαταστήσετε τα «πρέπει» που χρησιμοποιείτε στο λόγο σας με «θέλω», «καλό θα ήταν», «θα προτιμούσα», «θα μπορούσα» και δείτε πως αισθάνεστε έχοντας επαναδιατυπώσει απλά τις φράσεις σας.\nΑναρωτηθείτε αν το ενοχικό σας συναίσθημα σημαίνει ότι κάνατε κάτι λάθος: νιώθετε ενοχές γιατί επιλέξατε να χαλαρώσετε αντί να συνεχίσετε τη δουλειά; Προτιμήσατε άλλου είδους διασκέδαση από το να παρευρεθείτε στο οικογενειακό τραπέζι; Σκεφτείτε γιατί νιώθετε ένοχοι; Επιλέξατε κάτι που σας ευχαριστεί περισσότερο και θέσατε τα προσωπικά σας όρια.\nΑποσυνδέστε το συναίσθημα της ενοχής από το πραγματικό ενδιαφέρον: δεν είναι λίγα τα άτομα που θεωρούν το συναίσθημα ενοχής απόδειξη ενδιαφέροντος ενώ σε αντίθετη περίπτωση είναι κακοί και αδιάφοροι. Στην πραγματικότητα οι ενοχές αποδεικνύουν ότι οι άλλοι έχουν επιβάλλει τα «θέλω» τους, πράγμα που μπορεί να μας «εκπαιδεύσει» στο να συντηρούμε χαμηλή αυτοεικόνα και να μην αναλαμβάνουμε την ευθύνη για τις επιλογές μας. Επιλέξτε να εκφράσετε το ενδιαφέρον σας με θετικά συναισθήματα χωρίς να το φορτίζετε με ενοχές.\nΝα είστε καλά και να αναζητάτε χαρά στις στιγμές σας!\nΕτικέτες αποδοχή, ενοχή, συναίσθημα\n← Εγκυμοσύνη-Λοχεία: Συναισθήματα και Σκέψεις → Όταν τα παιδιά «δοκιμάζουν» τα όρια των γονιών


Η διατροφή διαφόρων λαών ανά τον κόσμο! - MyMind.gr\nΗ διατροφή διαφόρων λαών ανά τον κόσμο!\nΚάθε λαός ανά τον κόσμο διακρίνεται από μία διαφορετικότητα. Οι διαφορές ανάμεσα στους λαούς μπορεί να οφείλονται σε θέματα θρησκείας, κουλτούρας, νοοτροπίας αλλά και διατροφής. Η διατροφή δεν είναι ένα μονοσήμαντο φαινόμενο, καθώς περιλαμβάνει στοιχεία πολιτισμού που ανανεώνονται με τον ρυθμό που εξελίσσεται ένα σύνολο ανθρώπων. Οι διατροφικές συνήθειες ενός λαού επηρεάζονται από πολλούς παράγοντες, όπως οι κλιματικές συνθήκες, οι θρησκευτικές πεποιθήσεις, η ιδεολογία και άλλα. Εξετάζοντας διάφορες διατροφικές συνήθειες πολλών λαών, διαπιστώνουμε ότι στην διαπολιτισμική κοινωνία και στην εποχή της παγκοσμιοποίησης στην οποία ζούμε, μπορεί κανείς να εντοπίσει από μεγάλες διαφορές μέχρι και ομοιότητες, αφού οι επιρροές από την μία κουλτούρα στην άλλη είναι εμφανείς ακόμα και στη διατροφή.\nΗ παραδοσιακή αφρικάνικη κουζίνα χαρακτηρίζεται από αμυλούχες τροφές, συνοδευόμενες από σούπες που περιέχουν κρέας ή/και λαχανικά ενώ τα φρούτα θεωρούνται τρόφιμα. Ας μην παραλείψουμε όμως το γεγονός ότι η Αφρική είναι μία τεράστια ήπειρος και επομένως κάθε της τοποθεσία μπορεί να ακολουθεί άλλες διατροφικές συνήθειες. Για παράδειγμα, ενώ οι χώρες που βρίσκονται κοντά στη Μεσόγειο συμπίπτουν διατροφικά με την ελληνική κουζίνα, η ανατολική Αφρική είναι διακριτική όσον αφορά στην κατανάλωση κρέατος, αφού τα βοοειδή και τα αιγοπρόβατα θεωρούνται ως μορφή νομίσματος, με αποτέλεσμα οι Αφρικανοί να αποφεύγουν την κατανάλωσή τους ως τρόφιμα.\nΣε αντίθεση με τους Εβραίους που δεν καταναλώνουν χοιρινό και τους Ινδουιστές που δεν τρώνε βοδινό, οι Κινέζοι και οι Γιαπωνέζοι δεν έχουν καμία απαγορευμένη τροφή. Αντιθέτως, απολαμβάνουν την κουζίνα με τη μεγαλύτερη ποικιλία ανά τον κόσμο. Λογικό εφόσον εκτός από λαχανικά, ρύζι και ζυμαρικά, τρώνε επίσης σκύλους, γάτες, φίδια, έντομα, αρουραίους, ακόμα και χελιδονόσουπα. Στις χώρες αυτές οι μερίδες είναι αρκετά μικρές, ενώ τρώγοντας με τα ξυλάκια, καταφέρνουν να τρώνε την ιδανική ποσότητα και πολύ πιο αργά.\nΣτην Γερμανία και την Αυστρία η κατανάλωση κρέατος, λαχανικών, γαλακτοκομικών και ψωμιού-δημητριακών είναι το ίδιο διαδεδομένη με τις μεσογειακές χώρες. Η μόνη ουσιαστική διαφορά διακρίνεται στην κατανάλωση φρέσκων φρούτων, τα οποία είναι κανείς δύσκολο να βρει. Εάν τύχει να ψωνίσετε για παράδειγμα από μία γερμανική ή αυστριακή υπεραγορά, θα διαπιστώσετε ότι τα περισσότερα φρούτα προέρχονται από άλλες χώρες.\nΑξίζει να σημειωθεί, ότι όσον αφορά τα τρόφιμα ζωικής προέλευσης, τα προιόντα κρέατος, όπως λουκάνικα και σαλάμια, συναντά κανείς τεράστια ποικιλία στις χώρες αυτές αφού καταναλώνονται αρκετά. Επισκεπτόμενος κανείς τη Βιέννη δεν θα μπορούσε να μην δοκιμάσει το παραδοσιακό βιενέζικο σνίτσελ (Wiener Schnitzel).\nΣτη Ρωσία το χοιρινό κρέας είναι ευρέως διαδεδομένο. Η αυξημένη κατανάλωση οφείλεται πιθανόν στις χαμηλές θερμοκρασίες και τα λιπαρά που περιέχονται στο κρέας, τα οποία βοηθούν στην αντιμετώπιση του ψύχους, σε συνδυασμό πάντα με την αυξημένη κατανάλωση αλκοόλ. Τα φρούτα και τα λαχανικά δεν καταναλώνονται συχνά από τους Ρώσους.\nΣτο Ηνωμένο Βασίλειο επικρατεί η φιλοσοφία του απλά να υπάρχει κάτι στο στομάχι, με αποτέλεσμα να καταναλώνεται αρκετά πρόχειρο και γρήγορο φαγητό κατά τη διάρκεια της ημέρας. Βέβαια το πρωινό αποτελεί τρανή εξαίρεση, αφού το “English breakfast” θεωρείται πλήρες γεύμα και συνήθως περιλαμβάνει αυγά, μπέικον, λουκάνικα, καφέ ή τσάι και φρυγανιές. Ομοίως με τους Ρώσους, οι Βρετανοί δεν καταναλώνουν συχνά φρούτα και λαχανικά.\nΣε πλήρη αντίθεση με τη Βρετανία, οι διατροφικές συνήθειες στη Γαλλία είναι περισσότερο επιλεκτικές, ενώ δίνεται ιδιαίτερη έμφαση στην ωραιοποίηση της εμφάνισης κάθε γεύματος. Οι Γάλλοι συνηθίζουν να καταναλώνουν όλα τα είδη τροφίμων, συνοδευόμενα πάντα από κάποιο είδος σάλτσας, ενώ το κρασί κατά τη διάρκεια του φαγητού και τα φρούτα και τα τυριά ως επιδόρπιο, θεωρούνται αγαπημένες συνήθειες των Γάλλων.\nΓενικώς, οι Γάλλοι συνδέουν το φαγητό με την απόλαυση, γι’αυτό και η ποσότητα δεν παίζει μεγάλο ρόλο στο γεύμα. Οι Γάλλοι τρώνε γενικά μικρές μερίδες. Μερικά πιάτα που μας έμαθαν οι Γάλλοι να αγαπάμε, είναι οι πατάτες gratin dauphinois, το ψητό Camembert,οι κρέπες, το σουφλέ τυριού, το pot–au–feu, το φουά γκρα, το μιλφέιγ, η κρεμ μπρουλέ και άλλα πολλά πιάτα, διεθνώς διαδεδομένα.\nΌσον αφορά την Αμερική, οι διατροφικές συνήθειες των Αμερικανών είναι ευρέως γνωστές. Μεγάλες ποσότητες πρόχειρου φαγητού, εμπλουτισμένες με πολλά λιπαρά και αμφιβόλου ποιότητας τρόφιμα ζωικής προέλευσης, είναι τα κύρια χαρακτηριστικά της αμερικάνικης διατροφικής κουλτούρας. Ωστόσο, οι νότιες χώρες των Ηνωμένων Πολιτειών, όπως το Μεξικό, έχουν άλλη διατροφική νοοτροπία. Αυτή έγκειται σε μεγάλη ποικιλία τροφίμων, ζωικών, φυτικών, αμυλούχων και λαχανικών, με κύριο χαρακτηριστικό τα βότανα που προσδίδουν καυτερές ιδιότητες στα γεύματά τους. Η κουζίνα του Μεξικού έχει μια σημαντική επιρροή από τη Καραϊβική εξαιτίας της τοποθεσίας του. Το θαλασσινό φαγητό φτιάχνεται κυρίως σε πολιτείες που συνορεύουν με τον Ειρηνικό Ωκεανό ή τον κόλπο του Μεξικού. Επίσης, το μέλι είναι σημαντικό συστατικό σε πολλά μεξικάνικα πιάτα.\nΣτα χωριά οι Μεξικανοί τρώνε ιγκουάνα, κροταλία, ελάφι, ουρακοτάγκο, κατσαρίδα, αβγά μυρμηγκιών και άλλα είδη εντόμων.\nΟι Κύπριοι, καταναλώνουν συχνά κρέας , κύριο συστατικό της κυπριακής κουζίνας. Ωστόσο η μεσογειακή διατροφή ακολουθείται πιστά με άφθονα φρούτα και λαχανικά στο διαιτολόγιο. Ειδικά κατά τους καλοκαιρινούς μήνες η κατανάλωση κρέατος και άλλων λιπαρών τροφών αποφεύγεται λόγω της αφόρητης ζέστης. Από την άλλη, τα γεύματα των Κυπρίων χαρακτηρίζονται από μεγάλες ποσότητες. Αξιοσημείωτο είναι επίσης το γεγονός ότι μεγάλο ποσοστό του πληθυσμού δεν τρώει πρωινό.


Κορονοϊός: Θετικός αστυνομικός της Ασφάλειας Χίου - Σε καραντίνα 2 άτομα από τον στενό του κύκλο - nassosblog.gr\n98.5k Views by Nassos 15 Οκτωβρίου, 2020, 7:31 μμ inNews\nΘετικός σε covid 19 βρέθηκε αστυνομικός της Ασφάλειας Χίου σύμφωνα με επιβεβαιωμένες πληροφορίες του politischios.gr.\nΧωρίς να επικρατεί πανικός, υπήρξε άμεση ενημέρωση του προσωπικού στο κτίριο της Αστυνομικής Διεύθυνσης Χίου, για εξαερισμό του κτιρίου με φυσικό τρόπο καθώς και τήρηση όλων των προβλεπόμενων μέτρων προστασίας.\nΠαράλληλα γίνεται πλήρη ιχνηλάτηση των επαφών του με 2 από αυτές να έχουν τεθεί σε καραντίνα σύμφωνα με τα πρωτόκολλα του ΕΟΔΥ.\nΚορονοϊός ΤΩΡΑ. Η πρώτη ποινή σε "μάγκα" ιδιοκτήτη καφέ στη Χίο\nΗ αποκάλυψη της Sharon Stone: «Ήξερα τι έπρεπε να κάνω για να πάρω τον ρόλο στο “Βασικό ένστικτο”»


ΣΥΝΑΝΤΗΣΗ ΣΤΗΝ ΠΕΡΙΦΕΡΕΙΑ ΓΙΑ ΤΑ ΚΟΙΝΩΝΙΚΑ ΠΡΟΓΡΑΜΜΑΤΑ\nΜε πρωτοβουλία του Γενικού Γραμματέα της Περιφέρειας Κρήτης κ. Αθανάσιου Καρούντζου πραγματοποιήθηκε σήμερα το πρωί στην αίθουσα Διαχείρισης Κρίσεων της Περιφέρειας συνάντηση στην οποία συμμετείχαν Υπηρεσιακοί Παράγοντες, Δήμαρχοι, Πρόεδροι Κοινωφελών ή Αναροεδρείο του Εργατικού Κέντρου Ηρακλείου , το Σωματείο των εργαζομένων σε κοινωνικά προγράμματα « Βοήθεια στο σπίτι» και στα ΚΗΦΗ προκειμένου να βρεθούν λύσεις ώστε να μπορέσουν να πληρωθούν οι εργαζόμενοι με τα χρήματα τα οποία η Κυβέρνηση έχει αποστείλει και έχουν κατατεθεί και στην Τράπεζα της Ελλάδος και στο Περιφερειακό Ταμείο.\nΟι εκπρόσωποι των εργαζομένων, ο Πρόεδρος του ΕΚΗ και Δήμαρχοι κατέθεσαν τις απόψεις τους και έκαναν τις προτάσεις τους ώστε να βρεθούν λύσεις στο πρόβλημα που έχει ανακύψει.\nΑπό την πλευρά της Περιφέρειας Κρήτης ο Δ/ντής της Διεύθυνσης Σχεδιασμιού & Ανάπτυξης κ. Αμαργιανιτάκης ενημέρωσε σε ότι αφορά την χρηματοδότηση για την εξόφληση των εργαζομένων για το διάστημα Οκτώβριο, Νοέμβριο, Δεκέμβριο η οποία θα πραγματοποιηθεί από το Πρόγραμμα Δημοσίων Επενδύσεων.\nΗ κατανομή των χρημάτων έχει γίνει στο Περιφερειακό Ταμείο Ανάπτυξης Κρήτης και ανέρχεται στο ποσόν 1.900.000 ευρώ. Ανέφερε δε την διαδικασία προκειμένου από την άλλη εβδομάδα να αρχίσει η εκταμίευση των χρημάτων προς τους εργαζόμενους.\nΗ Δ/ντρια του Περιφερειακού Ταμείου Ανάπτυξης Κρήτης κ. Μπαζοπούλου ενημέρωσε για τις εκκρεμότητες που υπάρχουν σε ότι αφορά τις δημοτικές επιχειρήσεις. Ανέφερε δε , ότι θα πρέπει να υπάρξει διάλογος με τους φορείς, σε συνεργασία με τις υπηρεσίες της Περιφέρειας για τον τρόπο με τον οποίο θα γίνει εφικτή η αποπληρωμή μιας και τα χρήματα υπάρχουν στο ΠΤΑ.\nΣτην συνέχεια, ο Γενικός Γραμματέας της Περιφέρειας Κρήτης κ. Καρούντζος τόνισε, «ότι δίνει μία μάχη η υπουργός Οικονομίας, Ανταγωνιστικότητας και Ναυτιλίας κα Κατσέλη και ο υφυπουργός κ. Αρναουτάκης να μπουν αυτά τα προγράμματα μέσα στην διαπραγμάτευση η οποία γίνεται και να τα αποδεχτεί η Ευρωπαϊκή Κοινότητα.\nΜέχρι τότε το μόνο που μπορεί να γίνει ? επειδή κουβεντιάζεται ταυτόχρονα και η νομοθετική ρύθμιση του 3614 ? είναι να μπει κάποια διάταξη μεταβατική σε περίπτωση που μπουν αυτά τα προγράμματα στην διαπραγμάτευση να μπορεί αυτή η περίοδος να καλυφθεί αναδρομικά.\nΑπό τον Απρίλιο όμως και μετά είτε είναι θετικά τα αποτελέσματα της διαβούλευσης με την Κοινότητα είτε είναι αρνητικά , ξεκινάει μια άλλη διαδικασία την οποία κανένας δεν μπορεί να την ξέρει. Την Παρασκευή το πρωί θα κάνουμε ένα έγγραφο στο υπουργείο να ζητήσουμε κάποια πράγματα που ίσως μας βοηθήσει με μια νομοθετική ρύθμιση για αυτήν την μεταβατική περίοδο».\nΈνα άλλο θέμα είναι, ανέφερε ο κ. Καρούντζος, ότι δεν έχουμε καταλάβει ότι ο Επίτροπος από το θεσμικό πλαίσιο απαγορεύεται και δεν επηρεάζεται από κανέναν. Είναι αυτόνομο θεσμικό όργανο. Πρέπει όλα αυτά να τα έχουμε στο μυαλό μας γιατί τώρα το πλαίσιο έχει γίνει πάρα πολύ σφικτό.\nΣτην συνέχεια ο Γενικός Γραμματέας προχώρησε σε μια πρόταση να συναντηθούν αμέσως μετά την ευρεία συνάντηση, η Δ/ντρια του Περιφερειακού Ταμείου Ανάπτυξης Κρήτης κα Μπαζοπούλου, ο Δ/ντής της ΔΙΣΑ κ. Αμαργιανιτάκης, ένας εκπρόσωπος από τους εργαζόμενους και από του Δήμους όπου υπάρχει πρόβλημα ένας από κάθε Νομό, ώστε να δούν από κοινού σε κάθε μία περίπτωση μεμονωμένα τι λείπει και να φροντίσουν έτσι ώστε να δοθεί λύση.\nΣχετικά με το θέμα τριών τουλάχιστον επιχειρήσεων που έχουν πάρει χρήματα έως και τον Σεπτέμβριο και σύμφωνα με τις καταγγελίες των εργαζομένων δεν τους έχουν αποδοθεί οι μισθοί και εάν αυτές οι περιπτώσεις ερευνηθούν, ο Γενικός Γραμματέας της Περιφέρειας Κρήτης κ. Αθανάσιος Καρούντζος ανέφερε:\nΓια τον λόγο αυτό γίνεται τώρα αυτή η Επιτροπή, για να γίνει έρευνα που πήγαν τα χρήματα. Έδωσα εντολή να συνεδριάσουν τώρα και νομίζω ότι θα βρεθεί λύση και θα δοθεί και η αιτιολόγηση. Το σημαντικότερο θέμα στο όλο πρόβλημα είναι ότι υπάρχει κατά περίπτωση και διαφορετικό πρόβλημα. Αυτός είναι ο ρόλος της Επιτροπής που συνέταξα σήμερα εδώ να συνεχίσουν, να τα δουν κατά περίπτωση όλα. Εμείς σαν Περιφέρεια είμαστε διατεθειμένοι να βρούμε λύσεις , διότι τα χρήματα η Κυβέρνηση τα έχει στείλει και έχουν κατατεθεί και στην Τράπεζα της Ελλάδος και στο Περιφερειακό Ταμείο. Λύσεις όμως που δεν έχουν σχέση με τα αυστηρά όρια της νομιμότητας ? διότι έχουν αλλάξει οι καιροί στην Αυτοδιοίκηση - δεν θα μπορούν να υπάρξουν. Και σ΄ αυτήν την περίπτωση στο μόνο που μπορούμε να βοηθήσουμε εμείς είναι η διαβούλευση που γίνεται αυτήν την στιγμή με την Κοινότητα. Με πρωτοβουλία της κας Κατσέλη και του κ. Αρναουτάκη θα ολοκληρωθεί μέχρι τα τέλη Απριλίου με την αναθεώρηση του ΕΣΠΑ και εκεί θα ξεκαθαρίσει ποια προγράμματα θα μπουν στο ΕΣΠΑ ή όχι. Μέχρι τότε, ίσως, θα στείλουμε εμείς ένα χαρτί την Παρασκευή το πρωί και να χρειάζεται μια μικρή νομοθετική ρύθμιση που να καλύπτει αναδρομικά την περίοδο.\nΑυτό όμως δεν σημαίνει ότι και από την πλευρά της Αυτοδιοίκησης κάποιες διαδικασίες που θα έπρεπε να έχουν γίνει με το γράμμα του Νόμου, δεν έγιναν. Το γιατί δεν έγιναν το γνωρίζουν πάρα πολύ καλά οι ίδιοι οι Δήμοι. Δεν μπορεί να το γνωρίζει η Περιφέρεια. Παρόλα ταύτα είμαστε διατεθειμένοι να βοηθήσουμε. Αλλά δεν μπορούμε να υπερβούμε ούτε τις διαδικασίες που βάζει ο Νόμος ούτε τις διαδικασίες που βάζουν οι Επίτροποι. Είναι θεσμοί και πρέπει να τους σεβόμαστε.